text:
Gleð teg í Harranum
20.06.2017 - 09:38 - Kelda: tabor.fo
Andakt: Gott tað er Harranum at prísa, og tínum navni at lova, tú hægsti. Sálmur 92,2.
Nehemia segði við Ísraelsfólk, at tey skuldu gleðast og ikki syrgja, tí ”gleðin í Harranum er styrki tykkara...”(Neh. 8,10). Fólkið var tyngt av sorg eftir, at hava hoyrt lógina upplisna. Tá tey hoyrdu hana upplisna, varnaðust tey sítt ólýdni og sína synd. Men Nehemia bað tey gleðast, tí dagurin var halgaður til Harran.
Sálmur 92 er ein hvíludagssálmur. Vit fáa ikki at vita, hvør rithøvundur er, men sálmurin er í samlingini hjá Dávidi kongi. Sálmurin lærir okkum somuleiðis at gleðast í Guði.
Sálmaskaldi hevur góðar royndir við at boða um Guðs góðsku (”kærleika” í ensku umsetingunum) um morgunin og Guðs trúfesti um kvøldi (v. 2).
Hevur tú nakrantíð roynt tað?
Um ikki, so gera eina roynd um morgunin við at lesa Róm 5,5 upp fyri tær sjálvum og gev tær far um, hvat versi sigur: ”...kærleiki Guðs er útheltur í hjørtum okkara við heilagum anda, sum okkum er givin”. Ella tú trívur í ein sang, sum t.d. ”Guðs kærleiki er nógv nógv størri” (nr. 27 í HMS).
Soleiðis kanst tú boða Guðs kærleika til tín sjálvs, til egna uppbygging. Tú kanst eisini boða Guðs kærleika til onnur við at lýsa, at Harrin rættvísur er (v 16).
Um kvøldi kanst tú geva tær far um, hvussu Guð hevur verið trúfastur ígjøgnum dagin. Guð hevur forsyrgt tær, vart teg, leitt teg, signa teg, o.s.fr. Ein góður sangur um Guðs trúfesti er ”Stór er tín trúfesti, áh Guð, mín faðir” sum helst er íblástur frá Harmlj. 3, 23.
Sálmur 92 eggjar okkum eisini til at líta á, hvat Guð gerð í lívi okkara og hvat Guð hevur gjørt farnu tíð. Fylgja vit hesi fyrimynd, so fáa vit eyga á nógv gott, sum gevur okkum gleði.
Hugsa tær at tú hevði ein ringan dag. Tað gekst tær ikki eftir vild og veðri var sera ringt. Tá tú setti teg at hava andakt um kvøldi, varð tað trupult fyri teg at hugsa um Guðs kærleika og trúfesti. Tað, sum miseydnaðist á degnum, fylti tankarnar. Men um tú spurdi teg sjálvan, hvat Guð hevði gjørt fyri teg farnu vikuna, mánaðin ella ári? So varð helst okkurt gott at hugsa um.
Gev tær tí tíð til at takka um kvøldi og far so glaður í song, sum Luther hevur skriva í lítlu katekismu.
Ert tú byraður av tíni synd? So eru góð tíðindi til tín. Eins og Nehemia kundi siga við fólkið, at tey áttu at gleðast, kann eg siga tær at tú eisini eigur at gleðast, tí at í dag er ein náðidagur. Í dag kanst tú trúgva, at Jesus er deyður fyri tína synd og harvið goldið kostnaðin fyri hana.
Gakk so víðari gjøgnum lívi saman við Jesusi. Sálmur 92 gevur tær nakrar fyrimyndir at fylgja; tú eigur at liva eitt rættvíst lív, tí tað vil Guð altíð vælsigna, eisini tá ið tú ellist. Tú eigur eisini at lýsa Guðs rættvísi, so onnur kunnu síggja Guð ígjøgnum teg. Jesus sigur við sínar lærusveinarnar ”tit eru ljós”.
Harrin signi teg!
Ernst Magnussen


c: text/html

text:
Olympiskir leikir
Fjórða hvørt ár senda flestar tjóðir síni bestu ítróttafólk til Olympisku leikirnar (OL) at kappast. Fleiri enn 7.000 ítróttafolk eru við í umleið 25 ítróttagreinum. Nýggjar koma til og aðrar detta burtur. Fólk í millióntali sita við hús og fylgja við á sjónvarpsskríggja.
Tað vóru forngriksku Olympisku leikirnir fyri 2.000 árum síðan, sum birtu upp undir nútíðar leikir. Nútíðar Olympiskir leikir vóru á fyrstu sinni í Athen í Grikkalandi í 1896. Einstaklingar ella lið kappast, ikki tjóðir. Ongari tjóð ber til at vinna Olympisku leikirnar, og Altjóða Olympiska Nevndin (IOC) velur altíð ein bý at vera vertur og ikki eitt land. Ítastu kappingarfólkini vinna sær heiðursmerki í bronsu, silvuri ella gulli, men ikki pening.
Fornu Olympisku leikirnir vóru í fyrstuni havdir Zeusi til heiðurs. Teir vóru í Olympia frá 776 f.Kr. til 393 e.Kr. Í fyrstu leikunum var einans kapprenning, men seinni varð kappast í longdarlopi, diskoskasti, nevaleiki, fimmdysti, renning og kapping við rossi og stríðsvogni. Bara menn sluppu at royna seg ella at hyggja at. Kvinnurnar høvdu aðrar leikir at heiðra gudinnuna Heru.
Hátíðardámur er, tá ið Olympisku leikirnir verða settir. Týdningarmesta løtan er, tá ið Olympiski eldurin verður kveiktur við kyndli. Rennarar hava skifts at borið kyndilin við eldi úr Olympia í Grikkalandi allan vegin hagar, ið leikirnir skulu vera. Soleiðis hevur verið síðan í 1928, tá ið Pierre de Coubertin barónur (f. 1. januar 1863 - d. 2. september 1937), sum endurstovnaði Olympisku leikirnir, heitti á ítróttafólk, at "halda lív í eldinum, ið umboðar endurfødda Olympiska andan". Olympiski eldurin brennur oman fyri Olympiska ítróttastaðin.
Olympiskir vetrarleikir hava verið síðan í 1924. M.a. eru skirenning, íshockey, skílop og skoyturenning á skránni. Altíð eru nógvir áskoðarar til t.d. skilopskappingarnar í vetrar OL.

robotstxt: allowed

filter: keep


text:
Føstuinngangur
Føstuinngangur er inngangurin til føstuna, sum í kristindóminum verður hildin í 7 vikur undan páskum. Føstuinngangur er tann sunnudagin, sum er tann 7. sunnudagurin frammanundan páskadegi. Mánakvøld og týskvøld í føstuinngangi, sum vit eisini kalla fastalávint, hevur verið vanligt at hava ymiskt til skemtunnar, eitt nú at ganga grýlu (ella ganga langaføstu), og at sláa tunnu. Mánadag í føstuinngangi, á fastalávint, er vanligt at dansa føroyskan dans, og henda dag endar dansiárið. Mikudagur í føstuinngangi nevnist øskudagur, og tá byrjar álvarsamari parturin av føstuni. Gamalt var ikki at eta kjøt í føstu; hetta sæst aftur í summum sagnum, eitt nú um Kálv lítla. Siðurin ikki at eta kjøt í føstu hevur upp til okkara tíð verið hildið í katólskum londum.


text:
Jógvan Hansen og bólkur hansara vísti, at her var talan um sera góðar tónleikarar, og meira enn ein framúr góðan sangara. Samanberingin við Showmenn tyktiskt nærliggjandi.
Meðan veðurgudarnir leygarkvøldið góvu Summar Festivalinum ein frammaná, so var timingin hjá teimum ófør fríggjakvøldið, eftir at 10.000 fólk í turrveðri høvdu upplivað eitt rokkbrak við The Scorpions, fór at sirma. Nógv fólk nýttu tí høvið at fara inn í turra FLAGS-tjaldið, har lokala hetjan Jógvan Hansen fór á pall. Jógvan Hansen hevði við sær bólkin, ið stuðlaði honum á veg til sigurin í íslendsku songkappingini X-Factor.
Teltið var rættiliga fult, og Jógvan og bólkurin tyktust væl uppløgd. Umframt gittarleikara, bassleikara, trummuleikara og tangentleikara vóru eisini tveir framúrskarandi kórsangarar við honum, teirra frálíku kór lyftu framførsluna upp á eitt sera høgt støði. Ein av teimum var songkvinnan Kristjana Stefánsdóttir, ið er viðurkendur sangari og sanglærari í Íslandi.
Sum ein dansur
Á skránni vóru fyri tað mesta lániløg, her vóru løg hjá eitt nú George Michael, Robbie Williams og U2, serliga væl vóru rokkløgini væl móttikin. Umframt øll lániløgini vóru tvey gomul hitt hjá Jógvani á skránni, Aria lagið ”Rooftop” og Kularrøtur lagið ”Hon Er Omma Mín”, hetta vóru uttan samanbering nógv best umtóktu løgini á kvøldinum. Eftir at hava spælt Rooftop, sum í løtuni liggur ovast á íslendska popptindinum, segði Jógvan, at teir áttu bert at spælt hetta lagið. Hóast talan var um skemt, var ein sannleiki í hesum. Eg saknaði meira heimagjørt, og konsertin bar brá av at vera dansur, ein væl spældur dansur, men altso ein dansur.
Miðskeiðis í konsertini fór Jógvan av pallinum, og lat Kristjanu Stefánsdóttir sleppa til, í einum frálíkum soul lagið, vísti hon júst hví hon er so viðurkend í Íslandi. Eisini hin kórsangarin, ið var mannfólk, slapp at royna seg, tá Jógvan aftur fór av pallinum, og hann saman við bólkinum sang Living on a Prayer hjá Bon Jovi.
Tað er ikki nógv at seta fingurin á í framførsluni, alt var væl spælt, sungið og lagt til til rættis. Jógvan var flott stylaður og sá út sum ein poppstjørna.


text:
Tað eru 13 brøv í Nýggja Testamenti, sum Paulusi hevur skrivað og sent. Trý teirra, Fyrra og Seinna Timoteusarbræv og Titusbrævið, eru ein bólkur fyri seg, við tað at tey líkjast hvørt øðrum bæði í málburði, stíli og innihaldi.
Tey trý brøvini siga gjølla frá, hvussu móttakararnir skulu bera seg at og loysa sínar uppgávur sum oddamenn í kirkjuliðunum. Alt frá nýtestamentligari tíð hevur hirðin (latín: pastor) verið nýttur sum ímynd fyri oddamenn í kirkjuliðunum, og harav stavar navnið á teimum trimum brøvunum: Pastoralbrøvini.
Um Timoteus stendur bæði í Paulusar brøvum og í Ápostlasøguni. Hann verður lýstur sum næsti starvsfelagi hjá Paulusi í missiónsarbeiðinum og sendir saman við Paulusi eina røð av hansara brøvum. Paulus hevði Timoteus sum sendiboð til kirkjulið, sum hann sjálvur ikki fekk farið til, og lýsir hann (í Filippibrævinum 2 Kapitli 22 ørindi) sum “eitt barn, sum hjálpir pápa sínum”.
Tá ið Fyrra Timoteusarbræv 1 kapittul ørindi 3 verður samanborið við Seinna Timoteusarbræv 1 kapittul ørindi 6, fær ein ta fatan, at Paulus við handaálegging til eitt hátíðarhald hevur innsett Timoteus sum fyristøðumann í kirkjuliðinum í Efesus, og tað er í hesi tænastu, hann nú í teimum báðum brøvunum fær tileggjan og vegleiðingar um, hvussu hann skal umsita uppgávuna.
Titus er eisini ein av Paulusar týdningarmestu starvsfeløgum. Hann er gaman í ikki nevndur í Ápostlasøguni, men av Paulusar egnu brøvum skilst, at hann hevði ein týdningarmiklan leiklut, m.a. í viðurskiftunum millum Paulus og kirkjuliðið í Korint. Titus varð innsettur sum umsjónarmaður á Kretu (Titusbrævið 1 kapittul 5 ørindi).
Í leiðbeiningunum, sum hesi trý brøvini geva, er stórur dentur lagdur á at standa fast við ta heilnæmu læruna mótvegis øllum møguligum hugsanum. Stórur dentur verður lagdur á, at tey elstu og lærararnir og onnur embætisfólk í kirkjuliðunum skulu liva eitt ólastandi lív sum fyrimynd hjá øðrum.
Brøvini geva nágreiniligar leiðbeiningar hjá teimum ymisku bólkunum í kirkjuliðunum: menn, kvinnur, trælir, einkjur og annað mangt., um hvørjar góðar eginleikar tey eiga at stremba eftir at sýna. Í samsvari við tíðarinnar skrivingarlag verða áminningarnar ofta orðaðar sum heilir listar yvir dygdir og lastir, sum strembast skal eftir og skulu verða skýggjaðar.


text:
Koda er ein nonprofit limafelagsskapur við umleið 40.000 limum. Okkara uppgáva er at syrgja fyri, at tey ið skapa tónleik, fáa viðurlag, tá teirra tónleikur verður spældur alment.
Hetta arbeiðið røkja vit við at gera avtalur um brúk av tónleikinum hjá okkara limum, tá verk teirra verða spæld alment (t.d. í útvarpi, á konsertum, matstovum vm.). Okkara viðskiftafólk rinda fyri nýtsluna av tónleiki í samsvari við avtalurnar. Vit senda síðani pengarnar víðari til orða- og tónasmiðir og tónleikaforløg.
Allur peningurin – undantikið ein minni partur, ið fer til umsiting – verður sendur víðari til tey, ið hava skapað tónleikin. Býtið verður roknað út frá spælitíðum og út frá teimum einstøku avtalunum um nýtslu av tónleiki millum Koda og brúkaran.
Tú fært pengar, tá tín tónleikur verður spældur alment, t.d. á konsert ella í útvarpi. Soleiðis tryggja vit, at peningurin kemur aftur til føroyskar rættindahavarar.
Vit umsita eisini tey sonevndu mekanisku rættindini, tvs. rættindini til at spæla tónleik inn á fløgu, film og aðrar ljóðberandi miðlar. Hetta verður gjørt umvegis NCB (Nordisk Copyright Bureau).
Fyrimunir við limaskapi
- Vit arbeiða fyri, at tú fært gjald fyri tað, tá tíni tónleikaverk verða nýtt alment
- Vit gera avtalur við nógvar tónleikabrúkarar – spælistøð, festivalar, streamingtænastur, útvarps- og sjónvarpsstøðir – tína vegna.
- Vit samstarva við rættindafelagsskapir í øllum heiminum, og tryggja tær á tann hátt gjald, tá tín tónleikur verður brúktur uttanlanda.
- Fleiri øki verða avroknað hvønn ársfjórðing.
- Vit veita ráðgeving um tíni rættindi í sambandi við framførslu.
- Limaskapur í NCB (Nordic Copyrigth Bureau) er við í limaskapinum í Koda.
- Tú fært atgongd til okkara online skipan, har tú kanst skráseta nýggj verk, rapportera frá konsertum og finna kunning um tíni útgjøld frá Koda.
Gerst limur
Gerst limur og fá avrokning tá tín tónleikur verður spældur
At gerast limur í Koda kostar kr. 650 hjá orða-/tónasmiði og kr. 3.500 hjá tónleikaforlagi. Hetta er eitt eingangsgjald, sum verður rindað við innliman. Limaskapur er persónligur, so ein bólkur kann ikki gerast limur.
- Øll kunnu gerast limur í Koda uttan mun til tjóðskap og bústað.
- Tá man gerst limur í Koda, verður man samstundis limur í NCB (Nordisk Copyright Bureau). NCB umsitur rættindini til innspæling og kopering av tínum tónleiki.
GG: Um tú ikki hevur eitt danskt cpr-nr., mást tú skriva fýra nullir aftaná tín føðingardag (-0000).
Føroyski mentanarpeningurin hjá Koda
Um føroyska mentanarpeningin hjá Koda
Sambært viðtøkunum hjá Koda skulu 10 % av nettoinntøkuni av teimum innkravdu viðurløgunum fyri tónleikanýtslu nýtast til sosial og mentanarlig endamál, í Danmark fyrr nevnt de nationale midler. Ein partur av hesari upphædd endar í Føroyum.
- Høvuðsendamálið við føroyska mentanarpeninginum hjá Koda er at stuðla nýggjum føroyskum tónleiki við tilhoyrandi teksti
Hvør viðger mína umsókn?
Tað er Felagið Føroysk Tónaskøld (composers.fo), ið býtir føroyska mentanarpeningin hjá Koda. Felagið Føroysk Tónaskøld hevur fingið nýggja nevnd í apríl 2014. Fá meira kunning á www.composers.fo.
Hvør kann søkja?
- Øll tónaskøld og orðasmiðir búsitandi í Føroyum ella uttanlanda (tó ikki í Danmark ella Grønlandi). Føroysk tónaskøld og orðasmiðir búsitandi í Danmark og Grønlandi kunnu tó søkja stuðul í Danmark og Grønlandi.
- Festivalar
- Bólkar og einstaklingar
Hvat verður stuðul latin til?
- Innspælingar og útgávur (til dømis á fløgu, plátu og talgilt)
- Konsertir
- Framførsla av tónlistaverki (kompositión) í útlandinum
- Framførsla av tónlistaverki
- Bílegging av verkum
Hvat hevur týdning, tá mín umsókn verður viðgjørd?
- Ein av treytunum er, at meginparturin av tilfarinum er egið ella er skrivað av tónaskøldum og orðasmiðum búsitandi í Føroyum og uttanlanda (tó ikki í Danmark ella Grønland). Tá talan er um fløguútgávu, skal tilfarið vera minst 20 minuttir til longdar.
- Konsertir verða bert stuðlaðar í tann mun, at ein týðandi partur av framførda tónleikinum er føroyskur.
- Sum tónaskald ber ikki til at bíleggja eitt verk fra sær sjálvum.
Hvussu nógv verður latið í stuðli?
Vitja www.composers.fo fyri at fáa nærri at vita um, hvat tú kanst tú fáa í stuðli til ávikavist innspælingar og útgávuar, framførslu av tónlistaverki (kompositión), konsertir, bílegging av nýskrivaðum verki og til størri tiltøk.
Tíðarfreistir fyri umsókn og nær útgoldið verður
- Til ber at senda umsókn alt árið.
- Stuðulin verður latin sum undirskotsgaranti. Tað merkir, at verkætlanin ikki má hava hægri inntøkur enn útreiðslur. Stuðulin kann útgjaldast, tá verkætlanin er endað og tað kann skjalprógvast, t.d. við einari fløgu og roknskapi.
- Verður verkætlanin stuðlað skal Koda krediterast við búmerki og teksti. Tú fært fatur á búmerkinum her.
Tekstdømi: "Udgivet med støtte fra Kodas færøske kulturpenge" / Útgivið við stuðli frá føroyska mentanarpeninginum hjá Koda
Soleiðis søkir tú
- Send tína umsókn til composers@composers.fo
- Kunna um verkætlanina, tónaskøld og orðasmiðir, longd á tónleikinum og viðheft eina fíggjarætlan fyri verkætlanina.
Rapportering
Um tín tónleikur verður spældur á almennum konsertum, eigur tú at fáa eina avrokning fyri tað frá Koda. Minst tí til at rapportera tínar konsertir umvegis "Mit Koda".
Rapportera eisini, tá tú spælir tónleik hjá øðrum, so fleiri fáa gleði og ágóða av teirra upphavsrætti
Tær avtalur, ið Koda ger við viðskiftafólk og fyriskiparar í Føroyum, tryggja limum okkara viðurlag, tá teirra tónleikur verður spældur alment.
Til dømis hava Koda og Mentamálaráðið tann 1. septembur 2013 gjørt eina avtalu um nýtslu av tónleiki á øllum miðnámsskúlum í Føroyum.
Her finnur tú føroysku upphavsrættarlógina frá 6. mei 2013: Løgtingslóg nr. 36 frá 6. mai 2013 um upphavsrætt
Síggj seinasta tíðindabrævið til Føroyar
Les greinarnar í tíðindabrævinum á donskum
Juni 2017
- Konni Kass - sjælfuld pop med afsæt i den færøske natur
- Kodas generalforsamling: Velkommen til fremtiden
- Kodas konsulent, Pernille Rostgård Olsen, på Færøerne i sommer
Marts 2017
November 2016
- Husk Koda Dramatik, når du anvender musik og tekst i dramatiske sammenhænge
- Koda på den hurtige måde
- Musiker og komponist Kristian Blak fortæller om sine 43 år, som en del af det færøske musikliv
- Ny hjemmeside
- Ny aftale med Klaksvik Kommune
Marts 2016
Í mars 2016 viðtók Fólkatingið lóg um kollektiva umsiting av upphavsrætti. Teir mest týðandi lutirnir í bæði direktivinum og lógini eru, at Koda og onnur umsitingarfeløg mugu lúka ávís krøv um ‘gjøgnumskygni’ og ‘góðan leiðsluhátt’. Her merkir gjøgnumskygni, at tað skal vera gjørligt hjá rættindahavarum (tónaskøld, orðasmiðir og tónleikaforløg) at síggja - t.d. í ársfrágreiðingini ella ‘Mit Koda’ - hvussu nógvir pengar eru komnir inn og hvussu nógvir eru útgoldnir. Góður leiðsluháttur tilskilar her, limirnir skulu hava størri ávirkan og at Koda umsitir peningin hjá rættindahavarunum á fullgóðan hátt, og t.d. ikki brúkar meira enn neyðugt uppá fyrisiting. Tí hava vit valt at gera eina ársfrágreiðing fyri Føroyar, fyri at tit fáa størri innlit í, hvussu tær upphæddirnar, sum Koda umsitir, verða brúktar. Ársfrágreiðingin fyri 2015 er sostatt fyrsta føroyska ársfrágreiðingin hjá Koda.


text:
Barbara Holm 03.01.2018 (15:15)
- Hevur verið siðvenja í 15 ár
Torbjørn Jacobsen, borgarstjóri í Runavíkar Kommunu, er ikki blíður móti Fíggjarmálaráðnum og Lønardeildini í skrivi á heimasíðuni hjá kommununi í dag. Borgarstjórin heldur fyri, at tað er ein til høvi uppfunnin siðvenja, sum hann sigur seg vóna, at Kristina Háfoss stendur aftanfyri, og ikki Lønardeildin.
Men Kristina Háfoss sigur við Miðlahúsið í dag, at hendan útsagnin má standa fyri rokning hjá Torbjørn Jacobsen, tí tað er als ikki satt, at hetta er nakað nýtt.
Les eisini: Lønardeildin stýrd av partapolitikki
- Sambært Lønardeildini er tað soleiðis, at man í seinastu 15-20 árini hevur havt sum siðvenju, at landið leggur lønina út og so hevur man funnið eina loysn, tá ið verkfallið er liðugt. Hetta við antin at mótrokna hjá tí einstaka, ella við at avtala við fakfelagið, hvussu man fær peningin afturgoldnan, sigur Kristina Háfoss.
Víðari sigur hon, at tað hevði verið løgið, um man valdi at broyta mannagongdina nú mitt í einum verkfallið. Torbjørn Jacobsen heldur eisini fyri, at tað nú er eyðsýnt, at Lønardeildin handlar út frá politiskum áhugamálum hjá sitandi fíggjarmálaráðharra. Men eisini hesum afturvísir Kristina Háfoss.
- Júst hvussu lønir verða útgoldnar, er ikki nakað eg sum landsstýriskvinna leggi meg útí. Fyri meg hevur tað týdning, at man fylgir siðvenjuni, og tað hevur man gjørt í hesum førinum, sigur Kristina Háfoss og leggur aftrat, at sjálvandi er støðan spent, tá ið verkfall er, og tí hevði tað verið høpisleyst at broytt mannagongdir mitt meðan verkfallið. Um siðvenjan skuldi broytast, so skal tað gerast í friðartíðum, heldur hon.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Barbara Holm 02.01.2018 (16:45)
Video: Ferðafólk í hópatali í Vági á nýggjárinum
Tá ið eitt tað størsta nýggjárshaldið í landinum, nevniliga í Vági, varð á skránni hesaferð, so var tað ikki bara við føroyingum sum áskoðarar.
Tí heimasíðan nyggjar.com, sum er heimasíðan hjá Nýggjársnevndini í Vági, skrivar í dag, at í lítlari kanning millum teirra, sum leiga út til gisting í Vági kemur fram, at fólk frá í øllum førum níggju ymiskum londum vitjaðu í Vági á nýggjárinum.
- Longu tíðliga í desember var greitt, at fleiri útlendsk ferðaløg fóru at koma til Nýggjárshaldið í Vági. Men tá faklagongan byrjaði úti í miðbýnum í Vági, gjørdist skjótt greitt, at nógv fleiri útlendskir gestir (tey flestu við myndatólum) enn man visti um vóru komnir til Vágs, skrivar síðan.
- Tvey ymisk ferðaløg vóru úr USA. Tvey ymisk ferðaløg vóru úr Skotlandi. Ferðaløg vóru eisini úr Kina, India, Italia, Fraklandi, Týsklandi, Íslandi og Danmark, skrivar síðan.
Hetta videobrotið, sum tú kanst síggja við at trýsta á pílin á myndini, hevur Mortan Mortensen tikið. Her síggjast fyrireikingar til nýggjárhaldið og sjálv faklagongan, stóra bálið, har ein bátur verður brendur og so fýrverki.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
4. januar 2005Nr. 9000
Rundskriv um valdsnýtslu á stovnum fyri fólk við víttfevnandi likamligum og sálarligum brekum
(Øll starvsfólk, ið arbeiða á stovnum fyri fólk við víttfevnandi likamligum ella sálarligum brekum)
Sambært § 16, stk. 2, í ”Lov for Færøerne om offentlig forsorg”, (forsorgarlógini) áliggur tað landsstýrismanninum at áseta nærri reglur um valdsnýtslu á stovnum fyri fólk við víttfevnandi likamligum ella sálarligum brekum. Hetta er gjørt í kunngerð nr. 1 frá 3. januar 2005 um valdsnýtslu. Fyri at kunngerðin skal vera lættari at handfara, hevur landsstýrismaðurin eisini valt at gera eitt umfarsskriv til starvsfólk, ið arbeiða á stovnum fyri fólk við víttfevnandi likamligum ella sálarligum brekum. Hetta er gjørt fyri at hjálpa starvsfólkunum, so tey verða kunnaði um, hvat tey hava rætt til í teimum ymisku støðunum.
Undantøk frá forboði móti likamligari valdsnýtslu
§ 1. Gerðir, ið hava verið neyðugar fyri at standa ímóti ella forða fyri álopi ella eini hóttan um álop, og sum mugu sigast at vera ráðiligar í mun til vandan í álopinum, eru umfataðar av revsilógarinnar reglum um neyðverju. Eitt starvsfólk kann tessvegna leggja uppí og hjálpa til í sambandi við útinnan av neyðverju.
Afturlatnir stovnar
§ 2. Tá persónar, sum sambært rættarúrskurði skulu kannast sálarliga á stovni, ella eru undantiknir varðhaldsfongsling við kravi um at verða settir á stovn, kann rætturin taka avgerð um, at viðkomandi skal setast í ein afturlatnan stovn. Í slíkum førum eigur ákærumyndugleikin frammanundan at hava biðið Heimarøktina og Serforsorgina um eitt ummæli.
Skjalaskriving og fráboðan
§ 3. Verður brot framt á reglurnar í kapittul 1-6 í kunngerð um valdsnýtslu á stovnum fyri fólk við víttfevnandi likamligum ella sálarligum brekum, og verður neyðverja nýtt, skal Heimarøktin og Serforsorgin hava frágreiðing. Likamliga valdsnýtslu sambært § 2, stk. 1 í kunngerð nr. 1 frá 3. januar 2005 skal Heimarøktin og Serforsorgin tó ikki hava frágreiðing um.
Stk. 2. Tey starvsfólk, sum hava verið við í hending sambært stk. 1 í kunngerð nr. 1 frá 3. januar 2005 skulu í seinasta lagi dagin eftir hendingina geva eina skrivliga frágreiðing til stovnsleiðaran. Stovnsleiðarin sendir innan 3 dagar eina fráboðan um hendingina til Heimarøktina og Serforsorgina saman við egnum viðmerkingum og frágreiðingum frá persónum, ið vóru hjástaddir. So vítt gjørligt skal ein frágreiðing frá umrødda persóninum fylgja við.
Stk. 3. Fráboðanin skal hava upplýsingar um:
1) tær serligu umstøður, ið grundgeva atgerðina,
2) nær hendingin, ið elvdi til atgerðina, fór fram,
3) nær atgerðin fór fram,
4) hvussu leingi atgerðin vardi,
5) frágreiðing um slag av atgerð,
6) frágreiðing um endamálið við atgerðini,
7) hvør, ið framdi atgerðina, og
8) støðuna hjá umrødda persóni, meðan atgerðin fór fram.
Stk. 4. Er ein grundaður illgruni um eina revsiverda gerð, ið er undir almennari ákæru, skal stovnsleiðarin beinanvegin senda fráboðan um hetta til Heimarøktina og Serforsorgina.
Stk. 5. Tey starvsfólk, ið vóru hjástødd, tá hendingin fór fram, og sum ikki dagin eftir eru biðin um upplýsingar um frágreiðingina, hava skyldu til at geva sína frágreiðing til stovnsleiðaran. Henda skyldan áliggur tó ikki einum starvsfólki, um roknast má við, at starvsfólkið við frágreiðing síni kann koma sær sjálvum í vanda fyri revsing ella vælferðarmissi.
Stk. 6. Tey starvsfólk, ið annars fáa eina grundaða vitan um hendingina, hava eisini skyldu at geva stovnsleiðaranum frágreiðing um hesa vitan.
Stk. 7. Samstundis sum stovnsleiðarin gevur Heimarøktini og Serforsorgini sína fráboðan, skal hann geva teimum luttakandi starvsfólkunum eitt avrit av hesi. Eisini skal stovnsleiðarin kunna tann, ið varar av áhugamálunum hjá umrødda persóni.
Stk. 8. Eitt starvsfólk, ið tænastulig frágreiðing verður givin um fyri tænastubrot ella revsiverd viðurskifti, skal hava eina frágreiðing um tær veruligu umstøðurnar í málinum, og hava høvi til at geva skrivligar viðmerkingar til frágreiðingina. Starvsfólkið skal samstundis verða kunnað um, at tað ikki hevur skyldu til at gera viðmerkingar til frágreiðingina.
Stk. 9. Um stovnsleiðarin hevur luttikið í hendingini, skal starvsfólkið senda frágreiðing beinleiðis til Heimarøktina og Serforsorgina. Starvsfólkið gevur í hesum førum stovnsleiðaranum avrit av síni frágreiðing. Heimarøktin og Serforsorgin sær til, at tann, ið varar av áhugamálunum hjá umrødda persóni, verður kunnaður.
Kærumøguleikar, eftirlit, tvingsilstiltøk v.m.
§ 4. Heimarøktin og Serforsorgin fylgir við gongdini á økinum, og skal við jøvnum millumbilum vitja stovnarnar við atliti til at fylgja við gongdini innan økið, og skal serstakliga ansa eftir viðurskiftunum á teimum afturlatnu stovnunum.
§ 5. Mótvegis tí einstaka starvsfólkinum kunnu nýtast tey tiltøk, ið fylgja setanartreytunum.
§ 6. Umfarsskrivið avmarkar ikki ta ábyrgd, starvsfólkið kann fáa sambært revsilógini.
§ 7. Stovnsleiðarin skal vissa sær, at viðskiftafólkið eins væl og tey, ið varða av áhugamálunum hjá viðkomandi, gerast kunnug við reglurnar í hesum umfarsskrivi, og í kunngerðini um valdsnýtslu á stovnum fyri fólk við víttfevnandi likamligum og sálarligum brekum, herímillum um kærumøguleikan.
Almanna- og heilsumálaráðið
Eyðun Mohr hansen (sign.)
deildarstjóri
Gunnvá S. á Lofti (sign.)


text:
Hesin grunnurin verður vanliga kallaður "Samhaldsfasti".
Grunnurin virkar soleiðis, at hvørja ferð tú fært løn, so skulu tú og arbeiðsgevarin rinda 2,25% av lønini í part til grunnin. Hesir pengarnir verða býttir javnt millum øll, sum eru yvir 67 ár. Tey, sum hava størstu inntøkuna rinda mest inn, men øll fáa líka út.
Undantiknir frá regluni um útgjald eru tó pensjonistar, sum ein part av lívinum hava arbeitt uttanlands. Teirra útgjald verður roknað eftir, hvussu leingi tey hava búð í Føroyum. Tey, sum hava búð minni enn 3 ár í Føroyum, meðan tey vóru í aldrinum millum 15 og 67 ár, fáa einki útgoldið.
"Arbeiðslívið" verður síðani roknað til at vera 40 ár, og tí fær pensjonisturin 1/40 av fulla gjaldinum fyri hvørt árið, hann ella hon hevur búð í Føroyum. Tey, sum hava búð longri enn 40 ár í Føroyum, fáa tó ikki meira enn fult gjald.
Tá Arbeiðsmarknaðareftirlønargrunnurin varð stovnaður í 1991, var skipanin soleiðis, at allir pensjonistar, sum búðu í Føroyum, fingu líka nógv úr grunninum, meðan føroyingar, sum høvdu búsett seg uttanlands, fingu einki. Hetta hevði við sær, at ein útlendingur, sum ongantíð hevði goldið inn í grunnin, men sum á gamalsaldri búsetti seg í Føroyum, fekk fult útgjald, meðan ein føroyingur, sum alt sítt arbeiðslív hevði goldið inn í grunnin, men búsetti seg uttanlands, fekk einki.
Tí varð lógin broytt í 2009, soleiðis at tað ikki longur er ein spurningur, hvar ein býr, og útgjaldið verður roknað eftir árunum, ið tann einstaki pensjonisturin hevur goldið inn í grunnin. Spurningurin, hvussu nógv viðkomandi hevur goldið inn hvørt árið, hevur framvegis onga ávirkan á, hvussu nógv verður goldið út.
At sita fyri eftirlønargrunninum er eitt stýrið valt, sum hevur tríggjar limir. Ein umboðar arbeiðsgevarar, ein umboðar løntakarar, og stjórin í Landsbankanum er formaður í stýrinum fyri eftirlønargrunnin.
Útgjaldið er nógv hækkað, síðani grunnurin varð settur á stovn í 1991. Onkuntíð hevur løgtingið samtykt at hækka bæði inngjaldið og útgjaldið, og einaferð um árið roknar stýrið fyri grunnin út, hvussu nógv grunnurin hevur ráð til at rinda út í komandi ári.
Í 2017 er gjaldið 4.025 krónur um mánaðin til hvønn pensjonist.
Tú kanst lesa meira um Arbeiðsmarknaðareftirlønargrunnin á heimasíðuni hjá grunninum: www.ameg.fo


text:
Fß ta at henda!
Altjˇa kvinnudagur verur hv°rt ßr hildin 8. mars. Eisini Ý ßr! Ta er dagurin tß vit hßtÝarhalda avrik hjß kvinnum og varpa ljˇs ß tann ˇrŠtt, sum enn verur framdur mˇti teimum. Vi orunum "Empowering Women - Empowering Humanity: picture it" valdi ST at leggja serligan dent ß javnst°u. ═ hesum samanhangi eru fosturt°ka vegna kyn, kynsdrßp, menniskjahandil, harskapur og tvingsil, viurskiftir sum brßneyug eru at gera naka vi.
Kynsdrßp
Kynsdrßp er stillisliga burturbeiningin av kvinnum, ungum sum eldri. Ors°kirnar eru millum arar fosturt°ka, barnamor og grov misr°kt. Fyri eldri kvinnur, trot ß mati og skřli.
SambŠrt frßgreiing hjß ST frß 2012 eru 117 milliˇnir kvinnur og gentur ov fßar Ý heiminum.
Ultraljˇskanningar, i vÝsa kyni ß barninum Ý mˇurlÝvi eru Ý fleiri londum ors°kin til, at milliˇnir av gentum vera aborteraar tÝ at tŠr eru ˇynsktar, ein byra fyri foreldrini ella annanfloks borgarar. Hetta hevur millum anna havt vi sŠr, at Ý Kina er stˇrur skeivleiki Ý n°gdini av kvinnum og monnum. ═ n°krum p°rtum av India er st°an tann sama. Og Ý fleiri °rum londum er ors°k til at ˇttast gongdina hesum vivÝkjandi.
At gentubarni verur dripi eftir at ta er komi Ý verina, ella Ý °rum f°rum at barni verur ˇr°kt ella misr°kt eru eisini ors°kir til hesa syndarligu st°u.
Eisini Ý Europa er fosturt°ka vegna kyn vi at gerast ein ßlvarsligur trupulleiki. Hetta Ý so stˇran mun, at evropaparlamenti samtykti at gera hetta ˇlˇligt Ý 2010.
23. februar 2015 fall eitt uppskot Ý bretska tinginum um at gera broytingar Ý fosturt°kulˇgini frß 1967. Endamßli vi uppskotinum var at lˇggeva Ýmˇti fosturt°ku vegna kyn. TÝverri var uppskoti vraka. Fosturt°ka vegna kyn var loyvd Ý Sv°rÝki Ý 2009.
Menniskjahandil
Eittbarns politikkur og fosturt°ka vegna kyn hevur havt vi sŠr, at heilar bygdir Ý Kina, India og arastanis vi n˙ eru Ý uppisetri av ungum kvinnum. Har b˙gva nˇgvir misn°gdir, ˇir og einsamallir ungir menn, sum liva uttan mßl og mi og uttan kŠrleika. Sosialt eru avleiingarnar stˇrar. Ëgiftir menn hava verri heilsu enn giftir. Teir ˇgiftu koma sŠr oftari ˙t Ý hŠttislig viurskiftir ella beinleiis kriminalitet og eru samstundis Ý st°rri vanda fyri at gerast limir Ý brotsmannalium og liknandi felagsskapum.
Afturat hesum kemur, at kvinnur fßa st°rri "viriö. Og tÝ eisini her vera Ý st°rri vanda fyri misbr˙ki og harskapi. S°la av kvinnum til hj˙narlag, at tŠr noyast at giftast vi fleiri monnum, prostitutiˇn, pornografi, kidnapping og menniskjahandil gerst alt meira vanligt.
Menniskjahandil er vaksandi og sera l°nandi kriminalitetur. Um 80% av offrunum enda Ý kynsligum trŠldˇmi og tveir triingar av teimum eru kvinnur.
Tvingsil
Fosturt°kur eru nŠr knřttar at tvingsli. Gransking ß °kinum vÝsur, at ein sera stˇrur partur av kvinnunum, sum hava fingi fosturt°ku greia frß at tŠr vˇru noyddar ella skundaar til fosturt°ku av partnara, foreldrum, heilsustarvsfˇlki, arbeisgevara ella vinum.
Tvingsil er serliga ein trupulleiki har eittbarnapolitikkur ella statsfÝggjaar steriliserings Štlanir eru.
Ta er eisini eitt vaksandi trřst ß starvsfˇlk Ý heilsuverkinum at vera vi til at fremja fosturt°kur uttan mun til teirra samvitsku- ella tr˙arfrŠlsi. Fosturt°ka er eisini meira vanlig har fßtŠkrad°mi valdar. Hˇast at fosturt°ka onki ger fyri at b°ta um veruligu ors°kirnar til fßtŠkrad°mi.
Ein nřggj kanning vÝsur, at fosturt°kur framdar undir tvingsli eisini eru vanligar millum tey offur fyri menniskjahandli, sum gerast vi barn. Hetta hevur vi sŠr, at ikki bara vera hesar kvinnur ˙tsettar fyri °ll hugsandi sl°g av misbr˙ki og harskapi, tŠr vera eisini noyddar at fjerna sÝni b°rn Ý mˇurlÝvi. Fosturt°kan tryggjar at misbr˙karin hevur fastat°kur ß kvinnunum, tÝ hann vil sjßlvandi hava tŠr aftur til arbeiis skjˇtast til ber. Fosturt°kurnar °kja um vandan fyri, at tŠr vera ˙tsettar fyri enn meira misbr˙k, harskap og deya ß ungum ßrum.
Fß ta at henda!
Tß hugsa verur um st°una, sum nˇgvar kvinnur eru Ý, er ta ikki til at skilja, at fj°lmilar, kvinnur°rslan og menniskjarŠttindafelagsskapir ikki geva hesum verinsumfatandi misbr˙kinum av kvinnum st°rri ans.
Allur veruligur ßhugi Ý at skapa rŠttvÝsi fyri kvinnur eigur at skilja sambandi millum fosturt°ku og harskap og at gera hetta til ein h°vuspart Ý teirra arbeii.
Felagsskapir, sum gera ßt°k at hjßlpa kvinnum, eiga at arbeia fyri at kriminalisera tey sum misbr˙ka og ˙tnytta kvinnurnar. Sum nokta kvinnum třdningarmikla kunning, br˙ka harskap og tvang og sum seta lÝv og heilsu Ý vßa hjß kvinnum og teirra ˇf°ddu (gentu) b°rnum vi ikki at geva teimum tryggar, lÝvsjßttandi heilsukanningar og umsorgan bŠi Ý vigongutÝini og eftir f°ing.
┴t°k skullu eisini leggja seg eftir at lřsa h°vusors°kirnar til at kvinnur "veljaö fosturt°kur: vantandi kunning, svÝk, fßtŠkrad°mi, ˇtti og skomm. Tey skulla verja altjˇa viurkendu rŠttindini til lÝv, persˇnliga trygd og samvitskufrŠlsi, lÝka so vŠl sum grundleggjandi rŠttindir sum til d°mis ˙tb˙gving, reint vatn, heilsuverk og heilsukanningar bŠi Ý vigongutÝini og eftir f°ing sum hava stˇra medßvirkan ß minking Ý talinum av deyatÝttleika hjß mammum.
So fß ta at henda. Ger hendan harskap mˇti kvinnum ˇhugsandi.
F°roya Pro Vita


text:
Lymfødembólkurin skipar fyri hugnaløtu
Kunnandi hugnaløta í lymfødembólkinum verður 22. mars kl. 19.00 í hølunum hjá Krabbameinsfelagnum á Grønlandsvegi 58 í Tórshavn.
Bót til Bata skipar fyri hugnaløtu í Virkishúsinum Smæran í Klaksvík mánakvøldið 20. mars kl. 19.00
Bólkurin Bót til Bata hjá Krabbameinsfelagnum skipar fyri hugnaløtu í Virkishúsinum Smæran í Klaksvík mánakvøldið 20. mars kl. 19.00. Heidi Joensen, s
Krabbameinsfelagið fegnast um, at mammografiscreening nú er sett í verk
Vit í Krabbameinsfelagnum hava bíðað spent eftir, at kvinnur í Føroyum fóru at fáa bjóða mammografiscreening.
The Body Shop í SMS skipar fyri make-up skeiði týskvøldið 7. mars
The Body Shop í SMS skipar fyri make-up skeiði týskvøldið 7.marsr kl. 18.15 fyri kvinnur, sum eru í viðgerð fyri krabba.
Fleiri vertir vælkomnir!
Nú bert góðar tvær vikur eru eftir inntil Grannakaffi fer av bakkastokki leygardagin 11. mars, eru væl færri vertir meldaðir til enn tey tvey undanfar
Nú byrjar screening fyri bróstkrabba í Føroyum
Allar kvinnur í aldrinum 50-69 ár fáa nú innbjóðing frá Landssjúkrahúsinum við tilboði um screening fyri bróstkrabba.
Blað um Krabbameinsfelagið
Í morgin kemur blað út um Krabbameinsfelagið. Blaðið er ílegg í Sosialinum.
Samtalubólkur fyri teg ið hevur mist makan
Samtalubólkur fyri teg, ið hevur mist makan av krabbameini, byrjar 14. mars.
Krabbameinsfelagið takkar Team Rynkeby Føroyar
Røðan hjá Jansy Gaardlykke, dagliga leiðara hjá Krabbameinsfelagnum til Gallaveitsluna hjá Team Rynkeby Føroyar.
Stuðul og styrki í sorgini
Í fjør helt Dagny Miðskarð fyrilestur til eitt Grannakaffi tiltak hjá svágrinum í Klaksvík. Hetta var ikki fyrstu ferð, at heitt var á Dagny um at gre
Onkologiska ambolatoriið 25 ár
Røðan hjá Duritu Tausen, forkvinnu í Krabbameinsfelagnum til 25 ára hátíðharhaldið hjá Onkologiska ambulatoriinum fríggjadagin 10. februar.
Ein angi av tí góða
Eg føli angan av sandkøku, tá ið eg banki uppá hjá Óluvu Skaale í Grønulíð í Havn. Óluva hevur játtað at gera eitt prát við meg henda síðsta morgun í
Ein hjálpandi hond til Grannakaffi
Armgarð Hammer býr í grannalagnum undir Fjalli í Havn og skipaði í 2016 fyri Grannakaffi fyri aðru ferð.
The Body Shop í SMS skipar fyri make-up skeiði týskvøldið 7. februar
Makeup & Hár/húðrøkt skeið týskvøldið 7/2-17 kl. 18.15 í The Body Shop í SMS, til kvinnur í eru í viðgerð fyri krabbamein
Stuðlið børnum við krabba
Árligi galladøgurðin hjá Team Rynkeby Føroyar verður á Hotel Føroyum leygarkvøldið 11. februar kl. 19.00
Grannar til Grannakaffi
Vikuskiftið 5.-6. mars í 2016 varð árliga "Grannakaffi" hildið, og á leið 100 vertir kring landið lótu dyrnar upp fyri fólki og vóru vertir fyri aftur
Nú kanst tú tekna teg sum vert fyri Grannakaffi 2017
Hóast tað til tíðir kann tykjast torført at fáa greiði á, hvussu ein best kann veita hjálp, so er einfalda loysnin at hjálpa teimum, sum longu hjálpa.


text:
Tríggjar LGBT stuttsøgur og eitt fyrimyndarligt Norðurlandahús í 2015
Tríggjar LGBT stuttsøgur
Í 2015 gjørdust vit tríggjar LGBT stuttsøgur ríkari í Føroyum. Fyrr í ár lat Sámal Soll stuttsøgusavnið Glasbúrið úr hondum, og har var m.a. stuttsøgan “10 ára broytingin” við. Ingun Christensen útgav eisini herfyri nýtt stuttsøgusavn, har vit kundu lesa um m.a. “Mannin við yvirskegginum”. At enda vann Liljan á Fløtum Petersen stuttsøgukappingina “650 orð” í Góðan Morgun Føroyum hjá Kringvarpi Føroya. Hon vann við stuttsøguni “Skeiv hill, ella…”, ið Sprotin nú hevur útgivið í nýggja stuttsøgusavninum “Nýtt flog – 650 orð x 62”.
Fyrimyndarligt Norðurlandahús
Norðurlandahúsið gekk eisini á odda í ár og var karmur kring eitt heilt LGBT vikuskifti, har vit m.a. sóu Føroya fyrsta dragshow. Norðurlandshúsið var eisini fyrimyndaligt, tá tað aftur setti LGBT viðurskifti á skránna við at bjóða grønlendska høvundanum Niviaq Korneliussen við til tiltakið Bókadagar. Hon skrivaði viðurkendu skaldsøguna HOMO sapienne, sum er tilnevnd norðurlendsku bókmentavirðislønina, og á Bókadegnum hevði hon áhugavert prát við Kinnu Poulsen og næmingar úr 3. S í Studentaskúlanum í Hoydølum.
Týðandi fyri okkara limir
LGBT fegnast um vaksandi úrvalið av føroyskum bókmentum, ið viðgera LGBT persónar og viðurskifti. Hetta ger, at okkara limir í alsamt størri mun kunnu kenna seg aftur í føroyskum bókmentum í og við, at tey kunnu lesa um seg sjálvan á egnum móðurmáli. Hetta økir um okkara sjálvsfatan og sjálvsvirði og er við til at fostra heilsugóðar LGBT føroyingar.
Her sæst yvirlit yvir aðrar føroyskar bókmentir, ið viðgera LGBT relevant evni.


text:
Leygardagin 17. november kl. 13.00 verður Strandavegurin alment tikin í nýtslu . Í hesum sambandi skipar Landsverk fyri almennum hátíðarhaldi í "Kafeteria" í ítróttarhøllini á Skála.
Skráin fyri dagin:
Á Strondum, við vegamótið omanfyri Hulk
Kl. 12.00: Lokalu ítróttarfeløgini skipa fyri renning inn á Skála eftir nýggja Strandavegnum.
Á Skála, omanfyri ítróttarøkið
Kl. 13.00 Oyvindur Brimnes, stjóri á Landsverki, bjóðar vælkomin.
Bjarni Djurholm, landsstýrismaður í vinnumálum, sker snórin.
Bilafylgi koyrir eftir nýggja vegnum út á Strendur og aftur.
Aftaná bjóðar Landsverk øllum til alment hátíðarhald í "Kafeteria" í ítróttarhøllini á Skála.
Øll eru vælkomin.


text:
Í 1978 gav finska skaldið, Lars Huldén, út yrkingasavnið J.L. Runeberg och hans vänner. Johan Ludvig Runeberg (1804-77) er vorðin til finska tjóðarskaldið. Hann hevur yrkt finska tjóðsangin, “Vårt land”.
Lars Huldén (f. 1926) er eins og Runeberg finnlands-svenskur rithøvundur. Huldén debuteraði í 1958 við savninum Dräpa näcken. Eins og Runeberg royndi at allýsa finska samleikan, so roynir Huldén gjøgnum Runberg, at allýsa finska samleikan á nýggjum.
Her prenta vit eina yrking, sum Bergur Rasmussen hevur týtt til føroyskt.
Hvussu fatar tú, Runeberg,
brennivínið?
Er tað ein Guds gáva
til hitt finska fólkið?
Finska fólkið hevði havt ilt
við at verið verandi
í fátækt síni
hevði tað ikki brennivínið
at krøkt seg í.
Og hvaðani skuldi tú tá
fingið íblástur
var finska fólkið
ikki longur fátækt,
alkoholiserað og gudsóttandi?
Tá hevði tær meir enn nakrantíð
tørvað brennivínið.
Brennivínið er skaldinum
sum húgvan er veiðifólkinum.
Tak hana frá honum og á flog
fer hann við ferð avstað.
Men er eingin fongur at finna
vendir hann hugtungur við aftur
og vil hava húgvuna aftur.
OMR


text:
Ari av Rana
12.01.2018 - 14:15
Tíðindi > Uttanlands > Politikkur
Donald Trump, forseti í USA, hevur avlýst ferð til London í næsta mánaði, tá nýggja amerikanska sendistovan í London verður tikin í brúk. Orsøkin er, at Trump er ónøgdur við avgerðina at flyta sendistovuna og at selja gamla bygningin fyri smápengar, skrivar Retuers.
Trump leggur harafturat á gomlu Obama umsitingina, fyri at hava tikið avgerðina.
Avlýsingin er eitt skot fyri bógvin fyri samstarvið millum USA og Bretland. Enn hevur Donald Trump ikki vitja í Bretlandi, síðani hann gjørdist amerikanskur forseti.
- Orsøkin til at eg avlýsti túrin til London er, at eg ikki er fjeppari av avgerðini hjá Obama umsitingini at selja penastu sendistovuna í London, sum eisini hevði bestu staðseting, fyri smápengar, og heldur byggja eina nýggja fyri 1.2 mia. dollarar, skrivaði Trump á Twitter hósdagin.


text:
Heppidrongur var hagamaður »Frammi í Dali« hjá bóndanum í Hvalvík í Norðstreymoy. Ógvuliga knappur maður var hann og frálíka skjótur at ganga. Ein dagin, sum hann var burtur í haga, saknaði hann eina gráa ær burtur og helt seg vita, at vestmenningar, sum áttu í Dølum, høvdu tikið hana. Hann út í Dalar og fann høvdið á ærini í húsinum, sum vestmenningar áttu har. So legði hann seg tvørtur um bitarnar í erva upp í skinnini til at krógva seg; tí hann kvíðaði fyri at møta vestmenningum, um hann fór til gongu aftur. Eina løtu eftir koma vestmenningar, ið hava verið á fjalli; teir drepa ein tann besta seyðin, kynda eld og heingja pott uppyvir. Sum teir sita skóleysir um eldin og reypa, sakna teir høvdið á gráu ær burtur og gruna við tað sama, at Heppidrongur man hava verið har og tikið tað. Nú tekur illa at rúka, og illramt verður hjá Heppidrongi, har sum hann liggur; hann roynir at belgja seg við, at hann skal ikki hosta, og heldur so við, til tað kókar í pottinum. So rykkir hann eldtræið, ið millum bitarnar var, undan, so at potturin við tí kókandi løginum hvølvist oman á føturnar á tjóvunum, rætt sum allir sita fevnandi um pottin, og loypur so á dyr. Myrkt var, og eingin fekst við at koma eftir honum. Høvdið á gráu ær hevði hann heim við til bóndan.
Eina aðra ferð, sum Heppidrongur var burtur í haga, komu vestmenningar á hann óvart og lovaðu hevnd. Hann gekk undan teimum tað dýrasta, ið hann orkaði, men tveir teir raskastu av vestmenningunum gingu eftir honum heim allan dalin til Hvalvíkar. Í ókneptari sjóstúku var hann. Tá ið hann kom at bøgørðunum, var ein so nær honum, at hann fekk í sjóstúku hansara og togaði á, men Heppidrongur smoygdi hana burtur av sær og leyp um bøgarðin, so teir fingu hann ikki. Men tá hevði hann ovgingið seg og gav uppat at ganga hagan. Hann gjørdist veikur og livdi stutt aftan á hetta; men bóndin gav honum hvørt ár tólv lomb og eina vág í ull í løn.
Jakob Jakobsen: ”Færøske folkesagn og æventyr”, 1898-1901
Sagnirnar eru her endurgivnar við Hammershaimbs stavseting eftir útgávuni:
Jakob Jakobsen: "Sagnir og ævintýr" , fororð eftir Mariu Mikkelsen, 1. útg. 1925, 2. útg. 1984-85.


text:
Ludvík 16. kongur
Ludvig 16. kongur (Louis August), (23. august 1754 – 21. januar 1793) av Fraklandi, var monarkur av Fraklandi og Navarra frá 10. maj 1774 til 1792.
Ludvig var abbasonur Ludvig 15. Faðir hansara, sum æt Ludvig doyði í 1765.
Hjúnarskapur[rætta | rætta wikitekst]
16. maj 1770 varð hann giftur við hertogafrúini Marie-Antoinette, dóttir av keisarinnu Maria Theresia av Eysturríki og keisara Frans 1. Stefan (Tyska-romerska rikinum).
Stjórnarvald[rætta | rætta wikitekst]
Ludvig hevði nógvan myndugleika, og hansara stjórnarvald er sermerkt av miseydnaðum reformum og vaksandi búskaparligari kreppu, júst sum kona hansara Marie Antoinette varð øgiliga lítið umhildin av sínum oyðslusemi.


text:
Kallast nú Vos Rambler
30. Jun 2013 - 17:49
Søga: Fyrrverandi føroyski trolarin Froyur, ið hevði heimstað í Tórshavn kallast í dag Vos Rambler.Trolarin verður...
les meir
Kallast nú Ocean Tide
11. Jun 2013 - 12:51
Søga: Fyrrverandi føroyski trolarin Beinta, ið hevði heimstað í Trongisvági kallast nú Ocean tide, og hevur...
les meir
Kallast nú Isbjørn
20. Nov 2012 - 08:26
Søga: Fyrrverandi føroyski rækjutrolarin Borgin, ið hevði heimstað í Fuglafirði, kallast nú Isbjørn og hevur fingið...
les meir
Kallast nú Tambre
16. Mai 2012 - 13:50
Søga: Fyrrverandi føroyski trolarin Nesborg, ið hevði heimstað í Vági kallast nú Tambre, hvar skipið hevur...
les meir
Titanic eitt av trimum
09. Apr 2012 - 13:24
Søga: Heimskenda ferðamannaskipið Titanic varð bygt á Harland and Wolff í Belfast í Onglandi saman...
les meir
Minningarskip siglir somu farleið sum Titanic
09. Apr 2012 - 12:23
Søga: Eitt ferðamannaskip fór í gjár úr Southampton í Onglandi við 1309 ferðafólkum umborð. Tað sama...
les meir
Hoyrir til sama reiðarí sum Guldrangur
02. Apr 2012 - 15:35
Søga: Fyrrverandi føroyski trolarin Sverri Ólason, ið hevði heimstað í Vági, kallast nú Stakfell og hevur...
les meir
Hevur heimstað í Russlandi
27. Mar 2012 - 19:07
Søga: Fyrrverandi føroyska tangaskipið Súsanna er framvegis í vinnu, skipið kallast nú Neva Lux.Nakrir føroyingar kenna...
les meir
Kallast nú Angeline 1
27. Mar 2012 - 18:48
Søga: Fyrrverandi føroyska farmaskipið Rókur, ið skipafelagið átti, kallast nú Angelina 1.Tað eydnaðist okkum ikki at...
les meir
Kallast nú Almirante Maximiano
10. Mar 2012 - 12:21
Søga: Fyrrverandi klaksvíkstrolarin Næraberg kallast nú Almirante Maximiano og hevur heimstað í Brasilia.Nógv er hann broyttur,...
les meir
Poseidon í nýggjum hami
01. Nov 2011 - 23:18
Søga: Fyrrverandi verksmiðjutrolarin Poseidon, sum Thor í Hósvík átti, kallast nú Vladimir Starzhinsky, og hevur heimstað...
les meir
Kallast nú Vladimir Starzhinsky
28. Jun 2011 - 15:27
Søga: Fyrrverandi Hósvíks risin Poseidon, ið var seldur til Russlands í mars mánaða kallast í dag...
les meir
Kallast Randell Dominaux og ikki Nunatsiavut Nanuk
07. Jun 2011 - 15:58
Søga: Vit skrivaðu fyrr í dag grein um línuskipið, ið hevur havt navnið Miðvingur, og at...
les meir
Kallast nú Nunatsiavut Nanuk
07. Jun 2011 - 02:08
Søga: Línuskipið Nunatsiavut Nanuk er nokk eitt kent skip millum fleiri føroyingar, skipið er bygt á...
les meir


text:
Sambært bold.dk hevur AC Horsens, sum leikar í donsku superliguni, tryggjað sær føroyska landsliðsleikaran Hallur Hansson
Fleiri donsk superligufeløg hava ligið framvið at ogna sær undirskriftina frá Halli Hansson, sum hevur spælt við Vendsyssel í fyrstu deild. Tað veit bold.dk at siga.
Tá ið tað gjørdist greitt, at Vendsyssel ikki megnaði at flyta upp, fór Hallur Hansson at leita sær eftir nýggjum avbjóðingum. Men hann nýtist ikki leita sjálvur, tí fleiri hava sýnt honum áhuga.
Nú sigur danski fótbóltsportalurin, at Horsens AC keypir skjótt 24 ára gamla føroyska miðvallaran. Hallur Hansson hevur spælt 22 landsdystir við føroyska landsliðnum.


text:
Tað, sum sermerkti lærisveinar Jesusar, meðan Hann var hjá teimum, var teirra ráðaloysi og vánaliga skynsemi á tí, sum hendi rundan um teir, har sum Jesus var. Teir skiltu ikki kall Hansara til fullnar og misskiltu Hann eisini tíðum. Kortini trúðu teir, at Gud hevði sent Hann og at Hann var Frelsarin, sum koma skuldi í heimin.
Tá so tíðin var komin, at Hann skuldi ofrast, kom ráðaloysi teirra í hæddina og onkur av teimum royndi at tala Hann frá at fara til Jerúsalem, fyri at koma Honum undan vandanum, ið kom at standast av tí. Jú, teir elskaðu Jesus, men skiltu ikki kall Hansara, og vóru eisini bangnir at verða latnir eftir einsamallir. Í teirri tíðini vóru menn stignir upp, sum høvdu sagt seg at vera nakað stórt, men tá ið teir vóru burtur, var lærisveinaflokkur teirra farin fyri vág og vind, verri fyri enn nakrantíð.
Dagar duttu av degi og Guds tími nærkaðist. Offurlambið var búgvið til ofringina fyri synd heimsins. Í hesum døgum stóð nógv á lærisveinunum, tí teir skiltu ikki til fulnar hvat tað var, sum Gud gjørdi gjøgnum Son Sín.
Jesus kendi teirra torføru støðu, og tað var avbera ríkt at lesa seinastu samtalu og áminning Jesusar til lærisveinar Sínar. Hansara djúpi kærleiki til hesar menn, sum høvdu frásagt sær alt í lívinum, fyri at fylgjast við Honum. Hesir, sum andaliga vóru sum smábørn, sum einki skilja av tí, sum foreldur teirra byggja upp. Hann var noyddur at siga teimum frá, at hann mátti fara burtur, at Hann mátti doyggja. Men Hann troystaði teir við, at Hann skuldi ikki lata teir verða einsamallar eftir, tí Hann skuldi senda teimum ein talsmann at verða hjá teimum. Ein persón, sum kallaðist Heilagi Andin og sum er partur av tríeind Guds. Hesin persónur skuldi koma og taka bústað hjá og í teimum, og á tann hátt skuldu teir ikki vera einsamallir. Hann greiddi teimum frá hvussu teir skuldu bera seg at tá ið Hann var farin avstað.
Guds lyftir halda
Tá ið Jesus var dripin, var tað við sorg og mótloysi hesir menn tóku leiðina heim til húsar. Tað tóktist sum, at tað sama skuldi endurtaka seg, sum tað so mangan hevði hent, tá ein ella annar „guru“ var deyður. Lærisveinaflokkurin var við at sindrast.
Men tá hendi nakað, sum ikki var hent áður, hin deyði reis upp, sum Hann hevði sagt, og vísti Seg fyri mongum. Ja, ikki bert tað, Hann talaði við teir og át saman við teimum!
Tá fingu teir mót aftur, og teir fóru til staðið, har sum Hann hevði sett teimum stevnu.
Menniskjaræðslan var har enn, og teir læstu dyrnar av ótta fyri jødunum. Jødarnir hava ikki verið lættir at fingist við upp gjøgnum tíðirnar. Teir hava altíð forfylgt annarleiðis hugsandi og altíð staðið ímóti fyriskipanum Guds. Eitt harvunnið fólk sigur Gud um teir, og tí hava teir eisini liðið so nógv upp ígjøgnum øldirnar. Men ætlan Guds hevur aldri verið kollrend av jødunum ella øðrum menniskjum – Halleluja.
Teir sótu innanfyri læstar dyr tá Gud svaraði við stormi og eldi Sínum. Heilagi Andin kom og fylti teir allar og eftir tann dag vóru teir eins og hamskiftir. Teir stigu fram í dirvi, tóku Gud til vitni, og prógvaðu við Heilaga Andans kraft, at Gud hevði sent Jesus sum Frelsara heimsins. Og at Jesus hevði sent teir í Sín stað til at kunngera evangeliið um allan heimin, styrktir av persóninum, sum Jesus hevði lovað teimum – Heilaga Andanum – sum nú virkaði við hondum og munni teirra.
Frá at vera bangnir defensivir hermenn broyttust teir nú til at vera ágangandi offensivir hermenn. Teir sótu ikki meira innan fyri læstar dyr og royndu at verja borgina, nei, nú gjørdu teir regluliga álop á opið land fyri at ríva sálir úr hondum fíggindans. Teir traðkaðu á høvur Satans og knústu tað, har teir stigu fram. Teir stríddust og vunnu ævigan sigurskrans.
Frá at liva sum óvitandi børn í trúnni, broyttust teir til allvitandi tilbúnar hermenn, við andaligum svørði og brynju, óræddir hugdu teir fíggindan í eyguni og jarðløgdu hann har teir komu. Teir rivu menniskju úr snaru Satans, grøddu sjúk, hóttu og róku út illar andar, sum vit kveistra aðrar hundar frá okkum. Og andarnir vóru teimum lýdnir.
Hvat var loyndarmálið? Jú, loyndarmálið var Heilagi Andin og nærverða Hansara. Og tað er framvegis loyndarmálið, um vit skulu náa nálið í dag. Ikki við styrki og ikki við kraft, men við Anda Mínum, sigur Harrin!
Vit syngja í einum av sangum okkara í niðurlagnum: „Haldið skansan, tí eg komi! Boðar Jesus nú; og vit svara: Ja, vit skulu, hjálpir eina tú!“
Mær dámar væl hendan sangin, men um vit hugsa okkum um, er kall okkara størri enn bert at halda skansan og verja hann ímóti álopi, nei, vit skulu sjálvi gera álop á fíggindan, seta fangar fríar við Heilaga Andans hjálp og valdi.
Jú, hvítusunnan er ein vónarinnar hátíð, við henni føddist vónin um fullkomnan sigur yvir Satans makt. Hann vil føra stríðið fram til sigur, lovað verið navn Hansara!
HAJ


text:
USA loyvir ferjusigling til Kuba
Fleiri amerikonsk reiðarí hava fingið loyvi frá amerikanska handilsmálaráðnum til at seta ferjur í sigling millum USA og Kuba. Loyvini eru givin til Havana Ferry Partners í Fort Lauderdale, United Caribbean Lines Florida í Orlando, Baja Ferries, United Americas Shipping Services og Airline Brokers, øll úr Miami.
”Henda stigið er eitt stórt fet framá. Gongst alt eftir ætlan, verður klárt at fara undir rutusigling í september”, sigur Joseph Hinson, formaður í United Americas Shipping Services.
Hetta er fyrstu ferð síðani USA setti handilsforðingar í verk móti Kuba í 1960, at rutusigling aftur verður loyvd millum tey bæði londini. Kuba skal tó góðkenna ruturnar úr Florida. Avmarkingar eru á, hvør fær loyvi at reka ruturnar og nær tær byrja.
Góðkennir Kuba ferjuruturnar, sleppa bert góðkend USA-ferðandi í 12 bólkum at ferðast á hesum rutunum, m.a. í sambandi við familjuvitjanir. Amerikanskir ríkisborgarar sleppa tó ikki at sigla til Kuba, fyrrenn amerikanska senatið hevur góðtikið hetta.
Amerikanski forsetin, Barack Obama, tók í desember í fjør stig til at endurskipa diplomatisku sambondini við Kuba og seta eina røð av handils- og ferðaforðingum úr gildi.
Kelda: standby.dk


text:
13.09.2017 - Av: fp
Stuðul úr Hertzsprungs-grunninum
Fólk, ið hava menningartarn og teirra familjur kunnu nú søkja peningaligan stuðul úr Hertzsprungs-grunninum, ið skal avtakast. Ein minni partur fer til almannagagnlig endamál, sum hava við menningartarn at gera.
Dentur verður lagdur á
- at umsøkjari hevur menningartarn
- fíggjarligu viðurskiftini hjá umsøkjara
- væntandi møguleikar hjá umsøkjara sjálvur at fáa til vega tað, ið søkt verður um
- um stuðulin kann verða við til at fáa til vega tað, ið søkt verður um
LEV upplýsur, at umsøkjarar skulu upplýsa cpr-nummar. Hetta hava vit ikki í Føroyum, so føroyingar skriva sítt p-tal. Verður søkt um stuðul til almannagagnligt endamál skal v-tal upplýsast.
Umsóknarfreistin er 1. oktober 2017, og søkjast skal via viðhefta umsóknarblað. Eru spurningar viðvíkjandi hesum kunnu fólk venda sær til Sonju Pelle Nielsen hjá LEV.
Umsóknir skulu sendast til:
LEV
Blekinge Boulevard 2
2630 Taastrup
Danmark
ella til lev@lev.dk
Umsøkjarar fáa svar um hálvan oktober.
- Umsóknarblað


text:
Norra givið fýra svávulsyndarum stórar bøtur
Síðani 1. januar 2015 hava norsku myndugleikarnir givið bøtur til fýra reiðarí í støddini 200.000 til 400.000 norskar krónur. Bøturnar eru givnar reiðaríum, sum hava brotið markið fyri svávulinnihaldi í brennievni í sokallaðum SECA'um (Sulfur Emission Control Areas) upp á 0,10 pst., sum er galdandi í Norðurevropa og Norðuramerika og kom í gildi í 2015.
Samskiftisstjórin Dag Inge Aarhus í norska Sjóvinnuráðnum sigur sambært netmiðlinum Sysla, at bøturnar eru lutfalsliga høgar.
"Orsøkin er, umframt umhvørvisatlitið við ov høgum svávulinnihaldi, at vit ætla at forða fyri, at tey, sum ikki virða reglurnar, skulu fáa kappingarfyrimun av at brúka tað meira umhvørvisvandamikla brennievnið," sigur hann við Sysla.
Til samanberingar eru 21 brot um svávulsvik fráboðað í Danmark, og bøtur eru givnar í trimum av málunum.
Í Svøríki hava tey mótsatt í Danmark og Norra ikki havt eftirlit við svávulsyndarum síðani 1. januar 2015, og hetta hava millum onnur svensk reiðarí funnist harðliga at. Eftirlitið verður sett í verk í vár.
"Tað er pínligt, at tað hevur tikið stjórnini trý ár at koma við einum uppskoti, eftir at ásetingin er komin í gildi. Vit vóna, at uppskotnu tiltøkini eru nóg strong til at ræða frá at bróta ásetingina," segði Fredrik Larsson, umhvørvispolitiskur meðarbeiðari í Svensk Sjöfart, við ShippingWatch fyrst í hesum mánaðinum. Ein svensk kanning, ið varð almannakunngjørd í heyst, vísti, at tíggjundi hvør reiðari í donskum og svenskum farvatni ikki heldur svávulkrøvini.
Kelda: shippingwatch.dk


text:
Sjálvt endamálið við skattanevndini er júst, at hon ikki skal umboða úrvald sjónarmið ella ávís áhugamál.
Hetta svarar Kristina Háfoss, landsstýriskvinna í fíggjarmálum, fyrispurningi frá Bill Justinussen, løgtingsmanni Miðfloksins. Hann vildi hava at vita, hví ávísir akademikarar við bústaði í høvuðsstaðarøkinum vóru í nevndini, ið skal endurskoða skattaskipanina.
Les eisini: Bill skjýtur og spyr
Kristina Háfoss vísir á, at skattanevndin skal verða eitt amboð til at geva fakligan íblástur til endurnýggjan av skattaskipanini, hon skal ikki umboða ymisk áhugamál.
- Skattanevndin er ein faklig nevnd. Tá skattanevndin varð sett var hugt eftir fakligum førleikum og fakligum royndum við serligum denti á búskaparfrøði. Harumframt varð miðað eftir, at samansetingin tryggjaði eitt hóskandi kynsbýti og eina ávísa breidd í búskaparligum førleikum, sigur Kristina Háfoss.
Bill Justinussen spurdi, hví ikki vinna, ungdómur, verkafólk og kommunur vóru við, og hví ikki landafrøðilig fyrilit vóru tikin. Til hetta svarar landsstýriskvinnan, at ymisk sjónarmið verða hoyrd í tøkum tíma.
- Sjálvandi eiga øll týðandi áhugamál og sjónarmið at verða hoyrd í einum so týdningarmiklum máli. Tí verða fylgibólkar knýttir at skattanevndini, har viðkomandi fakbólkar, áhugamál og sjónarmið verða umboðað, sigur Kristina Háfoss, og vísir á, at ein politiskur fylgibólkur eisini verður settur.


text:
Tað hevur leingi ligið í kortunum, at tørvur er á útbygging við Runavíkar havn. Stutt eftir at sitandi býráð tók við politisku leiðsluni árskiftið 2012/2013, var farið undir at gera eina 10-ára íløguætlan fyri Runavíkar kommunu. Ein av nógvum pørtum í hesi ætlan er útbygging á havnarlagnum.
Í fyrsta lagi hevur tað snúð seg um at knýta bryggjurnar saman undir Høgabóli í Saltangará. Á gerandismáli at knýta Oljubryggjuna og Beta bryggjuna saman. Longdin harímillum er á leið 220 metrar, og ætlanin er, at har skal vera skipum tryggjað eitt dýpið á 12 metrar.
Royndir í vár vístu, at tað vóru ikki fullir 12 metrar á øllum teininum, tí varð avgerð tikin um at dýpa tað sum neyðugt var, og saman við hesum avráddi kommunan at gera dýpingina framvið bryggjuni á Bakka á Glyvrum lidna soleiðis, at skipum har er tryggjað 8 metra dýpi framvið øllum bryggjukantinum og væl tað.
Spf. Rókin átti lægsta boðið nú dýpingin varð bjóðað út og fer undir arbeiðið í næstum. Tilboðið var slakar 3 milliónir krónur fyri báðar dýpingarnar, undir Høgabóli og á Bakka. Á fíggjarætlanini 2016 eru 8 mió. kr. settar av til havnabygging.
Mánaðarskiftið august/september skulu tilboðini vera inni uppá sjálva havnargerðina - at knýta umrøddu bryggjur saman.


text:
Fakliga tilgongdin
Hagtøl um Gransking og Menning (G&M) og Nýskapan eru ment av Granskingarráðnum í samstarvi við Hagstovuna. Endamálið við hagtølunum er at veita Granskingarráðnum og samfelagnum sum heild neyðuga faktuella vitan og skjalprógv um støðuna hjá G&M í føroyska samfelagnum og soleiðis veita eitt betri grundarlag til politisku skipanina at nýta í sínum arbeiði at orða ein politikk á økinum.
Hagtølini eru grundarsteinar í breiða OECD og ES hagtalshøpinum "Vísindi, Tøkni og Nýskapan". Fyri at støðan í Føroyum skal kunna sammetast við útlond, varð innsavningin av upplýsingum um G&M og nýskapan gjørd eftir fyriskipanum, ið eru mentar av OECD og ES. Nýskapanarhagtølini eru beinleiðis grundað á fjórðu felags evropeisku nýskapanarkanningina (Community Innovation Survey - CIS4), ið verður samskipað av Eurostat. Øll londini brúka sama grundspurnaskjalið í hesari kanning. Politikkanalysan varð gjørd í sambandi við norðurlendsku verkætlanina "Interact" um nýskapanarpolitikk, sum eisini henda verkætlan var partur av. Grundarlagið undir Interact verkætlanini er ein størri verkætlan undir ES rammuskránni, kallað PUBLIN (Public Sector Innovation).
Leisturin fyri arbeiðinum
Hagtølni um gransking skulu siga frá, hvør innsatsur er lagdur í gransking, skift á nýtslu, starvsfólk og ársverk, og hvussu hesin innsatsur er fíggjaður árið 2003. Eisini er granskingarinnihaldið lýst út frá ymsum sjónarhornum, sum strategiøki, endamáli, fakøki og slagi av gransking. Uppgerðirnar eru eisini býttar á vinnuna og tað almenna, harundir hægri útbúgving, heilsusektorin, sektorgranskingina og aðrar almennar stovnar. Hesi hagtøl hava Norðurlond sum heild framleitt síðani í 1960 - 70-árini, Danmark síðani 1967.
Hagtølini um nýskapan fevna einans um vinnuna og eru tey býtt á tey trý økini
- innsats, sum er útreiðslur til ymisk sløg av nýskapanarvirksemi,
- úrslit, sum vísa seg í nýggjari vøru, tænastum og tilgongdum
- onnur viðurskifti í nýskapanartilgongdini, eitt nú samstarv, tilfeingi og forðingar
Tíðarskeiðið fyri framleiðslu av nýskapanar hagtølum fevnir um 2002-04 og enn verður aðrastaðni arbeitt við at fáa hesi enn betur grundfest í politikktilgongdina.
Umframt hetta varð ein greining gjørd av føroyska granskingar- og nýskapanarpolitikkinum og teirri skipan, ið mennir og útinnir hendan politikk. At leggja til rættis gransking og nýskapan hevur eisini við sær, at politiska skipanin javnan má endurskoða sínar politikkir ella mannagongdir.
Vitanin um hesi viðurskifti skal samlað virka sum grundarlag, soleiðis at Granskingarráðið og/ella onnur betur kunnu:
- veita miðvísa politiska ráðgeving um gransking, nýskapan og sjálvan politikkin á økinum
- eftirmeta støðuna á økinum við skilagóðum millumbilum
- sammeta støðuna innan gransking og nýskapan í Føroyum við støðuna aðrastaðni
Eftirspurningur og tørvur á hagtølum
Sum heild hevur tað í politiskum umhvørvum, bæði á nationalum og altjóða stigi (OECD og ES), verið breið semja um, at gransking og nýskapan eru ein týdningamikil fortreyt fyri, at kappingarførið í búskapunum framhaldandi verður bøtt. Hetta hevur føroyska politiska skipanin í seinastuni rættiliga tikið til sín. Hildið verður millum annað, at eitt miðvíst virksemi innan gransking hevur við sær, at úrslit innan nýskapan verða rokkin. Eftirspurningurin eftir hagtølunum er víðfevndur, og tørvurin er vaksin nógv seinastu árini. Stóra politiska fokusið á tað sokallaða vitanarsamfelagið, eisini nevnt Barcelona-stevnumið, hevur eisini haft sína ávirkan á hetta. Tí hava nýggj politikkøki, so sum "nýskapanarpolitikkur", tikið seg fram á breddan, og við tí spurningurin um, hvussu slíkur politikkur best verður mentur og útintur.
Bæði á hægsta politiska stigi og í embætisverki verða hagtølini í hesum sambandi nýtt av vinnufeløgum og av politisku skipanini, sum grundarlag í menningini og eftirmetingini av granskingar- og nýskapanarpolitikki. Har verður arbeitt við at seta mál fyri gransking og at skapa samband millum vinnu og almenna gransking, infrakervi, netverk o.s.fr.
Í altjóða samanhangi verða hagtølini nýtt til mátingar og sammetingar av ymsu londunum og "úrslitum" á økinum. Slíkar metingar verða uppfylgdar av ítøkiligum tilráðingum til stjórnirnar í ymsu londunum, gjørdar eftir OECD og ES tilmæli. Granskarar á nationala og altjóða pallinum nýta hagtølini til at kanna ávirkanina av gransking og nýskapan á framleiðslumegina og kappingarførið hjá teimum einstøku fyritøkunum, eins og á samfelagið sum heild.
Framtíðar hagtøl neyðug
Slíkum samanhangum eru Føroyar ikki partur av enn. Men við hesari verkætlan eru fortreytir skaptar fyri, at Føroyar fáa møguleikar til tess, um politiskur vilji er fyri tí. Ein tann fyrsta fortreytin er, at Føroyar hava hagtøl at vísa til.
At gera hagtøl um bæði økini er ein stór uppgáva. Hetta varð tó gjørt, tí hagtølini saman geva eina betri mynd av støðuni í heildarligu nýskapanarskipanini. Hini Norðurlondini skilja hesa uppgávuna sundur í 2-3 serstakar kanningar, ið verða gjørdar av ymsum stovnum og fólkum. Umframt hetta, hevur tað eisini verið ein eyka avbjóðing, at arbeiðið verður gjørt fyri fyrstu ferð. Verkætlanin, sum skuldi fremja arbeiðið, hevði ikki egnar royndir at byggja á, eins og tey, sum skulu svara spurningum, heldur ikki høvdu. Tey, sum brúka hagtøl, hava heldur ikki royndir í at nýta slík hagtøl í sínum virksemi.
Sostatt er henda hagtalsuppgerð bert ein byrjan til at fáa eina lærutilgongd at virka. Eina lærutilgongd um føroyska nýskapan og gransking, eins og nýskapanarskipanina sum heild, fevnir um øll, sum á einhvønn hátt hava við evnið at gera. Talan er um fleiri aktørar á ymsum stigum í samfelagnum. Hesir eru eitt nú:
- politikarar, sum gera politikk og skapa karmar
- embætisfólk, ið umsita og fíggja gransking og vinnuframa
- stovnsleiðarar, ið varða av granskingarstovnum
- hagfrøðingar, analytikarar og granskarar, sum gera hagtøl og greiningar
- vinnulívsfólk
Tað er ein krevjandi tilgongd at fáa góð og álítandi hagtøl og at verkseta hesi, soleiðis at tey verða ein natúrligur partur av planleggingini og uppfylgingini á teimum ymsu stigunum. Hetta tekur tíð, og roknast má við, at eini 10 ár ganga, áðrenn verulig úrslit fara at merkjast.


text:
Áður prentað í Gratisavísini 26. apríl 2010 Vistfrøðiligt. Fair trade. Garanti. Góðska. Tænastuveiting. Tað er ein rúgva av hugtøkum og vendingum sum eru komin upp at mala í dagsins brúkarasamfelag. Vit vilja hava sum mest fyri minst pening, men hvat er ‘sum mest’? Kvantitet? Kvalitet? Ella eru tað heilt aðrir faktorar, sum eru galdandi? Vit […]
Savn fyri mai 2010
Ein nýtslumentan í broyting16 mai, 2010
Shopping online7 mai, 2010
Áður prentað í Gratisavísini 5. feb 2010 Hevur tú pengar so kanst tú fá. Og við internetsambandi so fært tú enn meira. Í dag er tað heilt vanligt, at fyritøkur sum privatpersónar flyta sølumarknaðin hjá sær út á netið. Og hví ikki. Við sínum 1,7 mia brúkarum kring allan heimin kann sigast, at internetið er […]


text:
Góðu foreldur/avvarandi.
Í samráð við næmingarnar, er broyting ásett um fartelefonir – í partinum “LEIÐREGLUR SKÚLANS / TRIVNAÐARÆTLAN”.
Vinarliga
Jákup av Skarði
Soleiðis er orðað á Snar.fo:
“Forritið, ið skipanin byggir á, megnaði ikki í okkara uppseting at svara fyrispurningum frá teimum uml. 700 næmingunum nóg skjótt.
Tí fingu flestu skúlarnir trupulleikar at avgreiða royndina. Royndin í morgun bleiv tískil avlýst.
Hóast tillagingar í tøkni og útgerð mugu vit staðfesta, at forritið ikki megnar at avgreiða royndina hjá øllum næmingunum nóg væl, og tí verða landsroyndirnar 2017 avlýstar á hesum sinni.”
Góðu foreldur/avvarandi
Nú eru aftur trupulleikar við telduskipanini handan landsroyndina.
Næmingarnir í 4. fl. loysa hesa fyrru uppgávuna, men so verður ikki meira í dag – t.v.s., at tað eisini er avlýst fyri 6. fl. í dag.
Enn er óvist, hvussu verður við landsroyndini í morgin og í ovurmorgin, men næmingarnir møta sum vant.
Vinarliga
Jákup av Skarði, fyrstilærari
Tíðarkarmar fyri landsroyndina 2017
Trýst her


text:
Í Christianshavns Kanal eru í hvussu er tveir føroyskir bátar, Vædderen, sum er ein AWI 23 bátur, og Tuflan, sum liggur út fyri vertshúsið Sofie Kælderen, har Gasolin' byrjaðu at spæla.
Um henda seinna bátin, sigur Bjarni Richardt-Mortensen, at Tuflan er ein norsk 'fjordjolle', sum Anker Mortensen, listamaður, keypti saman við øðrum fyri trímum árum síðani.
- Teir fingu hana bíliga, tí hon lak heldur illa, og hon endaði eisini á botni í Christianshavns Kanal í útvið tveir mánaðir. Men teir fingu hana upp aftur, fingu motorin at starta, og fingu jolluna so mikið tætta, at hon nú heldur seg á floti við eini automatiskari pumpu, sigur Bjarni og upplýsir, at plássið, har jollan liggur, eigur Frits Henry Richardt, ið er ættaður úr Sumba.
- Hann hevur búðleikast í Keypmannahavn í mong ár, eitt skiftið á Ovengaden oven Vandet, ið er framvið kanalini. Tá hevði hann ein føroyskan árabát, men tey seinastu mongu árini hevur eingin bátur ligið á plássinum. So tað var í tøkum tíma at Tuflan kom at liggja har, tí annars hevði hann mist plássið, sigur Bjarni, ið leggur afturat, at áhugin fyri at hava bát, er ovurhondsstórur á Christianshavn.
- Alinlangur bíðilisti er av fólki, ið gjarna vilja hava bátapláss, so tað krevst, at man hevur ein bát liggjandi, eins og krav er um viðlíkahald og útsjónd. Ein hópur av ferðafólki kemur dagliga framvið kanalini, og tískil verður kravt, at bátar eru í góðum standi, og ikki skemma tað vakra og hugnaliga umhvørvið, sigur Bjarni, nú eg avmyndaði Tufluna á blogginum í gjár.
- Nú er Tuflan ikki so vøkur at sjá, eitt sindur slitin, men sum skilst, so er ætlanin at skifta stokkar og annað í komandi tíðum. Síðani Anker og teir keyptu Tufluna eru fleiri fólk komin afturat, og tað eru ikki mangir dagar, har onkur ikki siglur í henni, sigur Bjarni at enda.
Eg takki fyri hetta forvitnisliga innlit í føroyska siglingarsøgu í Christianshavns Kanal í Keypmannahavn, og ynski bátaeigarunum alt tað besta við Tufluni.


text:
Ítróttur og spæl
Leygardagin 26. november, fer Ítróttasambandið fyri brekað at skipa fyri einum rørslu- og ítróttadegi fyri børn og ung við breki. Tiltakið verður í skúlanum á Tvøroyri.
Hesin dagur ber dám av ítrótti sum ítriv. Her fáa børn og ung, ið bera brek, høvi at hittast og íðka ítrótt. Tey ungu spæla saman, og skipað verður fyri smærri kappingum o.t. Eisini sleppa tey at royna boccia, ið serliga er ætlað fólki, ið bera brek.
Skrá fyri dagin:
12.00 – 13.00 Svimjing
13.00 – 13.30 Okkurt til matna
13.30 – 14.30 Ymisk spøl og kappingar í fimleikahøllini.
Ítrótta- og rørsludagurin er ætlaður at eggja teimum ungu at halda fram við ítrótti og rørslu. Og tað er gleðiligt, at fleiri av teimum halda áfram við venjingum og luttaka í kappingum, sum ÍSB og feløgini skipa fyri.
ÍSB vónar, at nógv fara at taka undir við hesum tiltaki, og at øll fara at fáa ein góðan, virknan og hugnaligan dag saman.
Tilmelding á tlf 31 75 79 ella isb@isb.fo
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Síðan ár 2000, men serliga síðan 2015, er talið av sokallaðum hatursbólkum vaksið sera nógv í USA. Sambært felagsskapinum, Southern Poverty Law Center er talið frá 2015 er farið frá umleið 34 bólkum av hatursbólkum og ekstremistum til umleið 100. Tað vil siga at talið er trífaldað. Hetta upplýsir DR.
Sambært Jørn Brøndal, lektara við Syddansk Univeristet og Amerikanskari frøði, er orsøkin til hesar hatursbólkarnar ein ótti fyri, at islam tekur yvir í USA og at siðbundin amerikansk virðir og demokratiskir stovnar eru undir hóttan.
Tann størsti av hesum hatursbólkunum er ein, ið eitur ACT for America. Hatursbólkarnir hava ofta røtur í kristnum, evangeliskum og konservativum bakgrundum, og tær flestu eru at finna í suður-eystur partinum av USA. So sum statunum Tennessee, Georgia og Florida.
Jørn Brøndal og Niels Bjerre Poulsen, lektari í amerikanskum samfelagsviðurskiftum við Syddansk Universitet, siga báðir, at orsøkinar til vaksandi talið av hatursbólkum síðan ár 2000 eru tvær. Onnur er, at síðan internetið veruliga bleiv breitt út gjørdist tað lættari hjá høgraekstremistiskum sjónarmiðum at fáa eina rødd. Hin er at amerikanski forsetin, Donald Trump, seinasta árið hevur verið ein valdmikil rødd á amerikanska pallinum, ið hevur, á mangan hátt blást upp undir meiri ræðslu og ótta fyri muslimum og islam. Her verður millum annað sipað til at Trump innførdi eitt innferðarbann fyri muslimar úr fleiri úr londum.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Ingi Samuelsen
03.10.2017 - 10:11
Mentan > Tónleikur > Rútmiskur tónleikur
Danski rokkbólkurin Nephew boðar í dag frá, at hann kemur saman aftur eftir at limirnir hava virkað hvør sær í eina tíð.
Bólkurin hevur ikki givið konsertir síðan Smukfest í Skanderborg í 2014, men í dag varð so boðað frá tveimum stórum konsertum í Jyske Bank Boxen í Herning og Royal Arena á Amager um eitt ár, 5. og 6. oktober 2018.
Nephew hevur eitt serligt pláss í føroyska tónleikaheiminum. Eivør hevur sungið við á onkrum lagi hjá teimum, og teir hava fleiri ferðir vitjað G! festivalin í Gøtu við sera væleydnaðum framførslum, og hvørja ferð hevur karismatiski forsangarin, Simon Kvamm, gjørt vart við seg, at hann er gøtumaður, tí at abbi hansari var haðani og harvið eisini eftirnavnið, Kvamm. (Sí myndbandalag, upptikið í sambandi við G! Festivalin herundir)
- Vit kunnu ikki lata vera. Nephew er sum ein familja. Eftir at hava roynt okkurt annað, sakna vit nú at vera saman við familjuni aftur, sigur Simon Kvamm í dag við Gaffa í sambandi við tíðindini um at bólkurin kemur saman aftur.
Men tað verður í eitt sindur nýggjari uppstilling, tí ein nýggjur, sætti limur er komin upp í familjuna. Tað er tónleikarin og framleiðarin Marie Højlund, ið hevur gjørt vart við seg í orkestrinum Marybell Katastrophy.
Simon Kvamm hevur arbeitt saman við henni í samband við eina teaturkonsert á Aarhus Teater við gomlum háskúlasangum.
Síðani fyrsta fløgan hjá Nephew, USADSB kom út í 2004 hevur bólkurin selt yvir hálva millión fløgur, fingið 9 Danis Music Award-heiðurslønir, 13 Gaffa-heiðurslønir og 5 P3-Guld heiðurslønir. Umframt Nephew hevur Simon Kvamm eisini givið út plátur við Peter Sommer í bólkinum De Eneste To eins og hann í fjør gav út eina solofløgu.
Guittaristurin Kristian Riis og keyboardleikarin René Thalund hava givið nakrar stakfløgur út í ár í verkætlanini True Nord. Seinni í ár kemur fyrsta fløgan, og tá fara teir eisini á konsertferð.
Billettsølan til stóru Nephew konsertirnar um eitt ár, byrjar nú fríggjadagin.


text: Í kvøld havi eg fegnast so ovurhonds um sjónvarpið. Ilt er at siga akkurát hví ein fegnast um eina heila kvøldsending í sjónvarpinum frá sjey til tíggju, tí har vóru so nógvir tættir, medarbeiðarar og vinklingar. Men ein av afturvendandi tættunum vóru tey nógvu medborgaravendu innsløgini, sum øll høvdu við evnið at gera, Skotland í okkara føroysku eygum. Kvalifiserað fólk úr yngra endanum, serliga Oddur á Lakjuni, sum bæði í útvarpi og nú aftur í sjónvarpinum, hesuferð saman við Beintu Løwe, hugtók við lýsandi aktuellum perspektiveringum úr Skotlandi og sunnan fyri markið eisini, og so Ronnie Thomassen, ið saman við Óluvu Zachariassen smakkaði whisky frá fólkaatkvøðuárinum og spýtti útaftur, meðan tosað var um torv og skift var til Høgna, sum tosaði við Heina live úr Edinburgh. Og so Sissal, ið snakkaði um abortin, sum ikki fekst aftur undir beltið, um Skotland nú kastaði burtur. Og øll hini eisini. Undirhaldandi og borgaradrivið sjónvarp í einum og øllum, hóast eg gjarni vildi verið okkara djúpt pínligu heimastýrispolitikarar fyriuttan, tá teir fyri opnum almannaskermi greitt lótu okkum vita, at í Føroyum eru vit ikki búgvin til fólkaatkvøðu. Takk fyri tað, tykkara lortendar. Men kæra sjónvarp, veit ikki, um eg nakrantíð áður so leingi havi havt ein óbrotnan varhuga av, at í kvøld arbeiddi sjónvarpið fyri meg og allar forvitnar føroyskar borgarar, heima og burturi. Niður í hvønn smálut. Veldutt, óansæð hvat úrslitið av skotsku fólkaatkvøðuni verður í morgin. Fer almannamiðilin at arbeiða so væl og miðvíst við so góðum fólki fyri føroyska borgaran, so koma vit skjótt eins langt og Skotland. Yes, we can!


text:
Í sambandi við Vísindavøkuna 2016 vóru tveir granskarar á Havstovuni partur av tiltakinum Vísindavøka á ferð. Hetta er eitt tiltak, sum snýr seg um at fáa gransking miðlaða kring landið.
Sólvá Eliasen vísti, hvussu til ber at fylgja gróðrinum í havinum við fylgisveinamyndum. Hetta arbeiðið ger hon í sambandi við sína PhD-verkætlan. Fyrilestrarnir vóru hildnir fyri miðdeildini á Eysturskúlanum í Tórshavn og fyri almenninginum á Báta- og Listasavninum í Leirvík.
Sólvá Jacobsen vísti úrslit um leinki millum æti og nøgd og vøkstur av hýsu- og toskayngli. Fyrilestrarnir vóru á Fiskivinnuskúlanum í Vestmanna og í BankNordik í Tórshavn.
Hesar framløgur eru tøkar sum pdf – Plantuæti avmyndað við fylgisveini og Æti og yngul á føroyska landgrunninum. Aðrir fyrilestrar, sum starvsfólk á Havstovuni hava hildið, eru at finna her.


text:
Gleðilig Jól
Eg vil fegin nýta høvið at ynskja tykkum øllum eini gleðilig jól og enn eina ferð takka so hjartaliga fyri allan stuðulin eg fái frá tykkum fittu fylgjarum <3
Hettar árið hevur verið eitt dreyma ár upp á allar mátar og tað er alt takka veri tykkum <3
Í ár er árið, har eg ENDULIGA tók tað stóra stigi og leyp út í lívið sum sjálvstøðu vinnurekandi – nú kann eg officielt kalla meg bæði stjóri, eigari og starvsfólk, í míni egnu fyritøku! Fyri meg er hettar ómetaliga stórt og ein dreymur, sum í gjøgnum fleiri ár enduliga er vorin veruleiki.
Tykkara stuðul og uppmuntrandi orð, hava gjørt meg nóg djarvan at taka stigi og tað vil eg fegin enn eina ferð takka fyri! Uttan allan tann góða stuðulin, uppmuntring, likes og viðmerkingar, hevði eg ikki verið komin so langt sum eg eri í dag og vónandi kann eg blíva við at gera mítt arbeiði líka gott og betur.
Tó hevur fitta Bambi eisini fingið eina eyka tøkk og gávu í ár. Fantastiska modellin, til tær mongu plakatirnar sum eru seldar í ár og orsøkin til at eg í ár eri farin í hált við at gera plakatir. Altíð líka glað at síggja meg og altíð líka tolin at standa model – nokk bæði líka nógv fyri matin skyld sum fyri mína hehe.
Bambi er upp á nógvar mátar sannuliga eisini ein fyrimynd og insperatións kelda. Líka frá tí degi hon bleiv funnin í eini grøv, hálvdeyð til tá hon í dag vísti hinum ærnum hvør bestemmaði – hevur hon verið sín egin og klára seg útmerka. Hóast hon er blind og hevur skeivan nakkað – so er einki sum steðgar henni í at liva tag góða lívið. Hon finnur veg sjálv við at fylgja gøtum, ljóð og luktið, um hin seyðurin gevur henni eitt skump, so skumpar hon beint aftur. Hon hevur gingið sjálv og verið útstoytt frá hinum seyðinum, men í dag so er hon næstan høvdingur – hon er saman við teimum tá hon tímur og rímur undar tá hon hevur hug at verða einsamøll, tí tað hevur hon tað eisini fínt við.
Ikki vildi eg trúð tí, at tað, sum var mítt lív, mítt eitt og alt og mín flíggjan fra gerandisdegnum tá eg var yngri – nemmuliga seyður, skuldi aftur gerast ein so stórur partur av mínum lívið, nú eg eri vorin vaksin. Alt tað eg minnist havi eg verið ímillum seyð, fingist við seyðahald og elska tað – hóast eg í dag eri lívsstíls bloggari, fotograf og stjóri, so er hettar enn staði eg veruliga slappi av og fái reinsa tankarnir. Kanska tað ikki eru so nógv at tykkum sum vita tað, men eg eri eisini “bondeknold” og eitt ordans bygdafrell burturav, eg elski at ganga á fjall, fáast við seyð og leggi ikki petti í, um tað viðhvørt gert eitt sindur skittligt arbeiði. Tað verður mangan flent eftir mær tí eg altíð komi sminka og í designara klæðum á fjall, men tað er jú eisini ein partur av mær, sum eg ikki vildi verið fyri uttan – tað er soleiðis eg havi tað best. Eg eri mín egin og tað er júst soleiðis eg vil verða.
Myndirnar tók John í morgun, tá vit vóru ein túr og góðu Bambi okkurt lekkurt at eta <3


text:
Í nátt setti løgreglan eitt átak ið verk, ið skuldi kannað, um fólk koyra ávirkaði um næturnar. Umleið 70 bilar kring alt landið, blivu steðgaðir av løgregluni.
Nærum allir bilførararnir, ið steðgaðir vóru, koyrdu púra óávirkaðir. Ein bilførari bleiv tikin fyri at koyra við einari kenning. Ein annar bilførari bleiv tikin fyri at bróta rúsevnislógina.
Umframt tað vóru onkrir bilar, ið ikki høvdu viðurskiftini við lyktum og tílíkum í røttum lagi.
Ikki vóru nógv fólk í býnum í nátt. Løgreglan sigur, at náttin hevur verið stak friðarlig.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Racerunning: Gull, silvur og bronsu
Tvey føroysk ítróttafólk hava luttikið á altjóða kapping í Racerunning , sum var í døgunum 3. Til 10. Juli á Fredriksberg í Keypmannahavn. Talan er um Martin Johannesen úr Klaksvík og Heðin Midjord úr Lopra.
Teir báðir hava fyrireikað seg væl til kappingina, og tað gav úrslit, tí Martin vann tvey gullheiðursmerki á 100 m teininum og á 60 m teininum, og so vann hann eisini eitt silvur heiðursmerki á 200 m teininum, og tað var Gunnvá við Keldu, borgarstjóri í Klaksvík, ið handaði Martini heiðursmerki.
. Heðin Midjord hevur eisini staðið seg væl í kappingini, hann vann eitt bronsuheiðursmerki
Finn Stampe venjari, er væl nøgdur við avrikini hjá teimum báðum, tí hetta er fyrstu ferð teir royna seg í eini so stórari kapping.
Martin og Finn koma heim aftur í morgin, og Heðin kemur heim seinni í vikuni
Um Racerunning
Racerunning er ein nýggj ítróttagrein innan ÍSB. Ítróttagreinin byrjaði við Petrasúkkluni í 1989, og er ætlað fólki við niðursettum førleika. Tað eru serliga tey við CP og javnvágstrupulleikum, ið hava gleði av súkkluni. Í Føroyum arbeiða vit við at menna hesa ítróttagrein.
til ber at lesa meir um ítróttagreinina á http://www.racerunning.dk/
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Orð og lag: Ókendur
Týtt: Sólbjørg Zachariassen
1. Í fornari tíð ein ørk smíðað varð,
skuldi bjarga teim rættvísu har;
Guð elskaði Nóa, ein útveg Hann gav,
bjargast skuldi frá brúsandi hav’.
Niðurlag: Kom inn í Guðs Ørk, hoyr, Hann biður teg,
Hann vil stilla tín stormfulla veg.
Gleði, frið gevur Hann,
sum tú fyrr aldri fann,
kom inn í Guðs frelsandi Ørk!
2. Henda Ørkin er Jesus, Hann býður tær inn,
kom og skunda í Ørkina tær!
Tá ið Jesusar blóð har á Golgata fleyt
varð alt fullgjørt, Hann leinkjurnar sleit!
3. Skjótt tó hurðin í Arkini kann verða læst,
tíðin farin, ei náði meir fæst!
Kallið ljóðar ei meira um frelsu og frið,
tá ov seint er tær at venda við!


text:
Orð: Jóannes Patursson
Lag: Vísulag (Veturin kom við kulda og kava)
Viðmerking: Yrktur til føstugangsveitslu í Keypmannahavn í 1902.
1. Løgd eru tún á gøtum sløttum
av hellusvað og kampaknøttum;
stórar borgir standa,
settar við tigli og tinnugróti,
himni rísa hátt ímóti,
gluggar í gullljóma branda.
2. Dregur á ský og dimmir á nátt,
vitar veittra á stongum hátt,
bjart leikar ljós um strætir,
snarlýsismátturin veitir magnið,
drívur rensl á lunnavagni –
skreiða teir dagar og nætur.
3. Mikil á breytum er mannagongd,
múgvan tyrpist títt í trongd,
kallar og konur vappa:
teir sum kjógvar við kliptum veli,
tær so mjúkar sum fitjur á seli,
lysta at kína og klappa.
4. – Stormur dunar í homrum hátt,
himmalódn ger dag til nátt –
kolaniðan svarta!
Bygdasmogur um flagtøkt hús,
har er myrkur og einki ljús,
fátt er fólk at darta.
5. Lógvin stendur í einum bláma,
glaðar á land við sjósøltum ráma,
runar í møl og á sandi.
Skelvur jørð og titra fjøll,
stendur við húsbrot bygdin øll –
tó hvør eigur frægari landið?
6. Flaktist enn bergið – eg vildi ei býtt
við hesi stræti heimlandið mítt,
tí tað meg aldi til manna;
beyð tað mær enn striltnan kost,
tað legði tó í meg ta brennandi ást
at sær, umframt hvørt eitt annað.


text:
Júst sum grasið á landi, krevur gróður í sjónum eisini tøðevni fyri at vaksa. Í nýggjari grein, útgivin í Nature Scientific Reports tann 6. November, verður víst, at vetrarnøgdin av tøðevninum silikat í Norðuratlantshavinum – t.v.s. frá Labradorhavinum og heilt norður móti Barentshavinum – er nógv minkað síðani umleið 1990.
Týdningarmikla váruppblómingin hjá plantuæti er grundarlagið undir allari vistskipanini í havinum – plantuæti verður etið av djóraæti, sum verður etið av smáfiski so sum nebbasild. Um okkara leiðir er vanligt at gróðurin um summari gerst avmarkaður vegna silikattrot. Minkandi vetrarnøgdin av silikati kann tí merkja, at gróðurin minkar, og kann hetta endurspeglast í hægri liðum í føðiketuni, har allarhelst minni av føði er tøk nú, enn tað var fyrst í 1990unum.
Ein orsøk til silikatminkingina eru veðurgóðu vetrarnir síðani umleið 1995, sum hava viðført grunnari blanding og tískil minni tilførslu av tøðríkum djúpum sjógvi upp í ovaru løgini av sjógvi. Hesi viðurskifti hanga eisini saman við, at sonevndi subpolari meldurin hevur verið veikur. Líkt er tó til, at veðurhørðu vetrarnir yvir Labrador- og Irmingerhavinum síðani 2014 hava økt um blandingina og styrkt subpolara meldurin. Hetta tykist at hava ført til meiri gróður og betri umstøður á Landgrunninum seinastu 2-3 árini.
Vetrarnøgd av silkati mátað við ymsar mátiskurðar tíðliga á vári áðrenn gróðurin er byrjaður.


text:
www.husarhaldsskulin.fo
Tal á útbúgvingum: 1
Næmingar: Umleið 20
Lærarar: 7 (heruppi í parttíðarsett)
Húsarhaldsskúli Føroya er ein vistarskúli, og tað merkir, at allir næmingar, sum ganga á skúlanum, eisini búgva á skúlanum. Skúlin hevur búpláss fyri 21 næmingum. Í frítíðini er virksemi ein tíðandi partur av uppihaldinum, og tí verður skipað fyri hugnakvøldum eina ferð um mánaðin.
Tað er sjálvsagt, at tá nógv ungfólk skulu húsast undir somu lon, er tað umráðandi at hava tað gott saman. Tí verður stórur dentur lagdur á felagslívið á skúlanum, at næmingarnir læra at virða hvønn annan og at vísa ábyrgd hvør fyri øðrum lærugreinir.
Á tí 26 viku langa húsarhaldsskeiðnum er frálæra í lærugreinum sum praktisk matgerð, føðslulæra, vørukunning, orkurokning,kostsamanseting og dygd, brúkaralæra, reinføri, samfelagslæra, fyrstahjálp, brandskeið og eisini verður kunnað um onnur evni í samráð við næmingarnar. Frálæra er eisini í aerobic og drama, og arbeitt verður tvørfakliga við ymiskum verkætlanum. Á hondarbeiðsøkinum er fjølbroyttar lærugreinar t.d. seyming, leður- og skinnarbeiði, brodering, føroysk bond, silkimáling, patchwork o.a.
Skúlin hevur fylgt við teimum broytingum, sum hava í samfelagnum. Skúlin er ein nútímans vistarskúli, har pláss er bæði fyri gentum og dreingjum. Hentleikar og hølir á skúlanum er u umframt kømur til næmingarnar, undirvísingarhøli, uppihaldshøli/stovur, køkur og venjingarrúm.
Stoksoyarvegur 29
FO-900 Klaksvík
Tlf. 456974
hsf@husarhaldsskulin.fo


text:
- Landið er syndrað, og álitið á skipanina er í botni. Tí hevur fótbóltslandsliðið beint nú eina serliga savnandi effekt.
Soleiðis, sigur Sævar Guðmundsson, ið hevur leikstjórnað filmin ”Jøkulin logar”, við Dimmalætting.
Heini í Skorini hevur skrivað Langlesnað um Ísland, gølurnar og fótbóltin við støði í filminum um íslendska fótbóltslandsliðið. Les Langlesnaðin her
Filmurin verður vístur í sjónvarpinum hjá Kringvarpinum kl. 19 mánakvøldið. Beint áðrenn Ísland skal spæla tann søguliga stórdystin móti Onglandi.
Íslendska fótbóltskollveltingin er úrslit av einum gyltum ættarliði, umfatandi íløgum í innandura fótbóltshallir og einum svenskum venjara, sum fólkið vildi hava til forseta eftir Panama-skjølini og enn eini politiskari gølu, sum hevur avdúkað rotinskap og valdsmisnýtslu. Spildurnýggi dokumentarfilmurin gevur innlit í íslendska fótbóltsævintýrið.
- Fólk eru veruliga troytt av at síggja, hvussu ein lítil partur av okkara egnu hevur tíggjað sær. Men vit eru eisini dundrandi ósamd um, hvussu vit rudda upp, og hvør nú skal taka við. Fleiri politikarar, sum eru avdúkaðir fyri svik, eru framvegis í systeminum, og tað er ilt at skilja fyri mong. So meðan politikararnir syndra, savnar landsliðið, sigur filmsleikstjórin.


text:
Tað hendir seg, at man fær uppgávur, ið man longu frammanundan veit, at her skal ganga øgiliga illa, skal hetta ikki gerast ein success. Soleiðis var við Havnarkortinum.
Kunningarstovan í Havn setti seg í samband við Nudlavirkið, tá gávukortið til yvir hálvthundra handlar í Havnini skuldi marknaðarførast upp til stóru jólasøluna.
Festi hevur sniðgivið sjálvt kortið. Nudlavirkið fann saman við Kunningarstovuni navnið, og stóð fyri kampanjuni fyri kortið.
Vit valdu at kampanjan skuldi endurskapa eina hugnaligan handilstúr, saman við dugnaligu myndakvinnuni Beintu á Torkilsheyggi, ið vit javnan samstarva við.
Beinta telist millum tey myndafólk, ið best dugur at skapa myndir við kenslum og stemningum. Saman vitjaðu vit handlar, kaféir og onnur støð, har Havnarkortið kann brúkast og tóku eina røð av myndum, ið gjørdust berandi í kampanjuni.
Vit valdu at lýsa í Kringvarpinum, við skeltum, á flyers, á portalum og á Google ads og Facebook. Eksponeringin var soleiðis sera umfatandi og fólk tóku væl ímóti kortinum, ið gjørdist ein av best umtóktu jólagávunum í ár.
Her stóð Nudlavirkið fyri allari framleiðslu, eitt nú av skeltum, sjónvarps-, útvarps- og netlýsingum. Umframt framleiðslu av flyers. Prentið stóð Føroyaprent fyri.
Eitt talgilt kort krevur eisini eina heimasíðu, har til ber at kanna saldo, lesa um, hvar tað kann brúkast og annars kunna seg um kortið. Hesa heimsíðuna framleiddu vit somuleiðis. Vitjið hana á havnarkortid.fo


text:
http://www.marxists.org/archive/marx/works/1848/communist-manifesto/ch02.htm
Eg havi ikki varhugan av, at nakað upplýst menniskja heldur uppá pástandin, at øll ateisma er Kommunisma.
Rætti spurningurin vildi heldur verið: er Kommunisma ateisma?
Nógvir gudloysingar hava ilt av slíkari útsagn og velja at sigast undan veruleikanum. Hesar síggja og lesa vit vanliga framleggja alternativi, at Kommunisma ikki kann ella eigur, at bólkast sum ateistiskt, men heldur sum ein politisk og social skipan.
Tó hyggja vit at Kommunistisku tekstunum, er tað týðiligt, at Kommunisma ikki einans nøktaði seg við at avleggja og nærum útrudda alla trúgv og religión, Kommunisman inniheldur somuleiðis ateismu sum eitt grundleggjandi støði fyri alla tess áskoðan og hugburð:
Í hesum høpi skrivar Engels um menniskjanátturuna og persónin:
...consciousness is secondary, derivative, since it is a reflection of matter, a reflection of being...The material, sensuously perceptible world to which we ourselves belong is the only reality.... Our consciousness and thinking, however supra-sensuous they may seem, are the product of a material, bodily organ, the brain. Matter is not a product of mind, but mind itself is merely the highest product of matter." (Marx, Selected Works, Vol. I, p. 329, 332)
Eg kann tí retoriskt seta spurningin: er Kommunisma ateisma? Og svara: avgjørt!
Tað er týðiligt í tekstinum omanfyri, at snævurskygd materialisma liggur aftan fyri lív og tilveru í einari kommunistiskari áskoðan.
Harnæst kunnu vit seta spurningin: um pástandurin omanfyri er rættur, um ateisma, í seinastu øld, kann sigast at verða atvoldin til, at milliónir (nøkur hagtøl siga umleið 100 milliónir) vóru offur fyri kúgan, hópdrápum og fangatippum?
Um vit skulu framføra polemik soleiðis sum gudloysingar javnan gera, so er svari so avgjørt, ja!
Sum førir okkum til triðja spurningin. Hví loyva hesir ateistar sær, at loypa yvir hesa 100 ára blóðigu søgu í nýggjari tíð, fyri síðani at krøkja seg í teir ræðuleikar sum religión var atvoldin til í Miðøldini, ella í undanfarnum øldum, enntá fyri 3000 árum síðani?


text:
Býarmenning í Havn á skjalasavnsdegi 2016
09-11-2016
Leygardagin 12. november er Landsskjalasavnið opið fyri almenninginum frá klokkan 14 til 18.
Høvi verður at vitja lesistovuna og høvuðsgoymsluna í V.U.Hammershaimbsgøtu 11. Vanliga eru tað bert starvsfólk á Landsskjalasavninum, sum hava atgongd til goymsluna.
Á hvørjum ári verður, í øllum norðanlondum, hildin Skjalasavnsdagur annan leygardag í november. Endamálið við degnum er millum annað at kunna um arbeiðið hjá skjalasøvnunum, siga frá um leiklut teirra sum mentanarstovnar og vísa hvørja nyttu einstaklingar og samfelag kunnu fáa burtur úr søvnunum.
Framsýningin ”Býarmenning” verður á lesistovuni. Høvi verður at síggja hvussu Tórshavn hevur ment seg gjøgnum tíðirnar. Serligur dentur er lagdur á arkitektekningar hjá H.C.W Torgarð og Palla Gregoriossen av kendum bygningum í Tórshavn. Har í millum Hotel Hafnia, Útvarpshúsið og Gamla Apotek á Áarvegnum.
Í ár eru tað starvsfólkini á landsskjalsavninum saman við trimum starvslesandi sum skipa dagin.
Skjalsavnsdagurin – Arkivernes Dag
Fyrsti ”Arkivernes Dag” varð hildin í Svøríki í 1998, tá nærum 35.000 fólk vitjaðu tey 350 søvnini, ið høvdu ”opið hús” henda dagin.
Danir tóku hugskotið til sín, og í 1999 skipaðu donsku lokalsøvnini fyri degnum, men frá 2001 hava almennu søvnini eisini verið við. Samstundis komu eisini Noreg og Ísland við og í 2002 Finland.
Í Føroyum hevur ”Arkivernes Dag” verið táttur í virkseminum hjá Landsskjalasavninum síðani 2003 og hjá Norðoya Fornminnasavni síðani 2006.


text:
Eingin fólkaskaði hendi, tá ið ein bussur hjá Bygdaleiðum við 18 skúlabørnum rendi á ein persónsbil, sum koyrdi út fyri bussin við Ánirnar í Klaksvík, á veg niðan móti tunnismunnanum.
Hetta upplýsir vakthavandi á politistøðini fyri dimma.fo
Børnini komu úr skúlanum á Fløtum úr, og tey vóru ávegis norðureftir á útferð við bussinum hjá Bygdaleiðum, tá ið óhappið hendi. Børnini gjørdust rættiliga skelkað av hendingini, og tey fingu innivist saman við lærarum á politistøðini í Klaksvík, til tey fóru aftur til Havnar.
Skúlin á Fløtum skipar fyri sálarligari kreppuhjálp til lærarar og næmingarnar, sum ganga í 5. flokki.
Óhappið hendi, tí ein ung kvinna, ið var á veg norðureftir, vendi inn á eitt vendipláss, áðrenn hon snarar 180 stig, tí hon ætlar sær aftur suðureftir aftur. Hon hyggur ikki nóg væl og vendir tískil beint út fyri bussin, sum koyrir norðureftir. Bussurin hevði ongan møguleika at sleppa undan ákoyringini, skilst á vakthavandi.
Stoyturin var rættiliga harður, og fleiri børn fingu ein stoyt, men eingin kom tíbetur til skaða. Lærarin gjørdi beinanvegin av at avlýsa túrin, og børnini fóru aftur til Havnar. Foreldrini fingu beinanvegin boð um hendingina.


text:
2 Uppskot til lųgtingslóg um broyting ķ lųgtingslóg um feršslu
A. Upprunauppskot
B. 1. višgerš (Oršaskifti)
C. Įlit
D. 2. višgerš (Oršaskifti)
Įr 2008, 11. februar, legši Silja Poulsen, vegna 9. d. ķ Eysturskślanum, fram soljóšandi
Uppskot
til
lųgtingslóg um broyting ķ lųgtingslóg um feršslu
§ 1.
Ķ lųgtingslóg um feršslu, sbr. lųgtingslógarkunngerš nr. 14 frį 2. mars 1988, sum seinast broytt viš lųgtingslóg nr. 48 frį 15. mai 2007, veršur § 18, stk. 3 oršaš soleišis:
Stk. 3. Koyrikort til prutl kann verša latiš persóni, iš hevur fylt 15 įr og lżkur tey krųv, iš sett eru ķ stk. 2, nr. 2 og 3.
§ 2
Henda lųgtingslóg kemur ķ gildi dagin eftir, at hon er kunngjųrd.
Almennar višmerkingar
Broytingin er, at aldurin veršur lękkašur śr 16 nišur ķ 15 įr.
Grundgevingar fyri broytingini:
1. višgerš 11. februar 2008. Mįliš beint ķ Vinnunevndina, sum tann 12. februar 2008 legši fram soljóšandi
Įlit
ķ
ungdómstingsmįli nr. 2/2008: Uppskot til lųgtingslóg um broyting ķ lųgtingslóg um feršslu
Silja Poulsen hevur vegna 9. d. ķ Eysturskślanum lagt mįliš fram, og eftir 1. višgerš 11. februar er taš beint Vinnunevndini.
Nevndin hevur višgjųrt mįliš og hevur bżtt seg ķ ein meiriluta og ein minniluta.
Meirilutin ķ nevndini (Jóhanna Magnusardóttir, Dįvid Fossdalsį, Heri Arge, Johild Maria Madsen, Heidi Christiansen, Pįll Lauritsen og Įrni Egholm) višmerkir, at um krųvini til frįlęruna og royndina verša herd, t.d. soleišis at krav veršur sett um eina ķtųkiliga meting av, um viškomandi er nóg bśgvin at fįa koyrikort, og krųv verša sett til eitt įvķst tal av koyritķmum, tekur meirilutin undir viš at lękka aldursmarkiš fyri, nęr ein kann fįa koyrikort til prutl.
Fyri at geva landsstżrismanninum stundir at fyrireika kunngerš, iš inniheldur neyšuga grundarlagiš fyri, at hesar treytir kunnu verša loknar, męlir meirilutin til at śtseta gildiskomuna til 1. januar 2009.
Tķ setir meirilutin fram soljóšandi broytingaruppskot:
b r o y t i n g a r u p p s k o t
§ 2 veršur oršaš soleišis: Henda lųgtingslóg kemur ķ gildi 1. januar 2009.
Viš hesi broyting tekur meirilutin undir viš mįlinum og męlir Lųgtinginum til at samtykkja uppskotiš.
Minnilutin ķ nevndini (Sigriš Simona S. Kalsų, Ingibjųrg Hansen, Margit Joensen, Bergtóra Patursson) tekur ikki undir viš at lękka aldursmarkiš fyri, nęr ein kann fįa koyrikort til prutl, viš tķ grundgeving, at ein ikki sum 15 įra gamal er nóg bśgvin at koyra prutl. Minnulutin tekur tó undir viš, at krųvini til frįlęruna og royndina verša herd, hóast aldursmarkiš ikki veršur hękkaš.
Minnilutin tekur sostatt ikki undir viš mįlinum og męlir Lųgtinginum frį at samtykkja uppskotiš.
2. višgerš 12. februar 2008. Broytingaruppskotiš fall 8-0-25. Uppskotiš fall 10-2-21. Mįliš avgreitt.


text:
Allar útbúgvingar
Vil tú lesa sosial-ráðgeva sum fjarlesandi?
Stórur áhugi er í at lesa sosial-ráðgeva sum fjarlesandi. Av somu orsøk verður nú arbeitt við møguleikanum at hava ein heilan flokk av sosial-ráðgeva lesandi sum fjarlesandi á Fjarlestardeplinum.
Próvtøka á Fjarlestrardeplinum
Í hesum døgum eru fyrstu próvtøkurnar hjá námsfrøðingunum, sum eru fjarlesandi umvegis Fjarlestrardepilin.
Eftirútbúgving: Sosial inklusión
UCC Nord og UCC København bjóða eftirútbúgvingar til pedagogar og lærarar og onnur áhugaði í Føroyum. Ein av hesum eftirútbúgvingum er Sosial inklusión.
Nýggjur kapittul í føroyskari útbúgvingarsøgu á Fjarlestrardeplinum í Vági
Fyrst í komandi ári byrjar nýggjur kapittul í føroyskari útbúgvingarsøgu, tá fyrsti flokkurin av námsfrøðilesandi byrjar á Fjarlestrardeplinum í Vági. Lesandi úr øllum landinum eru sloppin inn á útbúgvingina, sum byrjar fyrstu viku í februar í 2016.
Umsóknarfreistin til pedagogútbúgvingina er 29. okt. og til Merit-útbúgvingina 1. nov.
Umsóknarfreistirnar til pedagogútbúgvingarnar á Fjarlestrardeplinum eru í dag, 29. okt. (áðrenn midnátt)., og sunnudag 1. nov. (áðrenn midnátt).


text:
Brúgvin
Sending um Runavíkar Kommunu
Gestir hesaferð:
04:55 Finnbjørn Vang, forseti í Talvsamband Føroya og Hans Hjalti Skaale, altjóða dómari, um FM fyri einstaklingar í Talvi
26:35 Hans Michael í Mittúni, Kvøldskúlaleiðari, um at kvøldskúlaárið í Runavíkar Kommunu endar
Telefonsamrøða: Hans Michael í Mittúni, Kvøldskúlaleiðari
37:50 Sølvi Reinert Hansen, um sportsfaciliteter.dk
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Myndarøð: Væleydnað seymiskeið fyri nýbyrjarar
Rúsdrekkaávirkaður og 12 persónar í bilinum
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
55 vilja vera stjóri
Ísraelar og palestinar - sum dagur og nátt
Prát við Svend Højgaard
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
Íslendsk lodnuskip hava rokveiðu - norðmenn á veg
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Ein sólskinssøga á vetri
Klipp fyri at brúka telefon í bilinum - kanska eisini í Føroyum
Messi brendi brotsspark
Samband
Postboks 226
FO-600 Saltangará


text:
Bingjuskip smuglaði 5.800 kilo av kokaini
Eitt bingjuskip á veg úr Medellin í Kolumbia til Algeciras í Spania hevði størstu lastina av kokaini, sum sponsku myndugleikarnir hava lagt hald á í 18 ár. Tríggir persónar eru fyribils handtiknir, men fleiri aftrat verða væntandi tiknir.
Marshall Island flaggaða bingjuskipið MV Banak, sum varð steðgað í Algeciras, var lastað við bananum úr Kolumbia, men altso eisini eini ovurstórari nøgd av kokaini, sum sambært sponsku myndugleikarnar hevur eitt virði á gøtuni upp á meira enn 1,5 mia. kr.
Ein av teimum handtiknu var stjóri í eini innflutningsfyritøku, sum átti bingjuna, har kokainið varð funnið.
Kokainið var pakkað niður millum bananirnar í bingjuni á tí 2.400 TEU stóra skipinum, sum Klaveness eigur.
Hygg at innslagnum her.
Kelda: Reuters


text:
Seinasti skúladagur
23. Jun 2017
Í dag var seinasti skúladagur.Vit høvdu sangløtu, funnnu vinnarar av rørsludagbókini og ynsktu hvørjum øðrum góða summarfrí.Kári Durhuus fekk handað blómutyssi á 25 ára...
les meir
Próvhandan 2017
22. Jun 2017
Mikudagin 21. juni fingu næmingarnir í 9. flokki prógv. Tað var ein hátíðarlig løta, har foreldur, systkin, vinir og avvarandi vóru komin saman at heiðra...
les meir
Myndir frá útferðini 22. juni 17
22. Jun 2017
...
les meir
Gloymd klæði
22. Jun 2017
Í skúlanum eru nógv gloymd klæði. her eru nøkur av pløggunum. Tey klæði, ið ikki eru avheintað áðrenn 1. juli, verða beind burtur og send...
les meir
Lívfrøðidagur í Hvalvík - 2017
22. Jun 2017
...
les meir
Útferð til Leynar
21. Jun 2017
Hósdagin 22. juni fara vit øll at ganga úr Kollafirði til Leynar. Næmingar í 9. flokki eru eisini vælkomnir við. At hava við: hóskandi klæði...
les meir
K-OL 2017
20. Jun 2017
Vit hava í dag havt eitt øðrvísi OL í Kollafjarðar skúla í yngstu deild.Nógvar vóru kappingarnar, og vit hava funnið meistararnar skúlaárið 2017. Rulluskoytuslalom:Nr. 1...
les meir
Yngsta deild á seturskúla í Hósvík
19. Jun 2017
Her eru myndirnar frá seturskúlanum hjá yngstu deild. Vit høvdu ein avbera góðan túr og vóru sera heppin í veðrinum. Umframt at...